cyanic-selkie/wikianc huggingface dataset:
സേയിങ് ഗ്രേസ് (റോക്ക്‌വെൽ)
2013 വിൽപ്പന
നോർമൻ റോക്ക്‌വെൽ മ്യൂസിയത്തിന്റെ ഡയറക്ടർ ലോറി നോർട്ടൺ മൊഫാട്ട് പെയിന്റിംഗുകൾ ഒടുവിൽ മ്യൂസിയവുമായി വീണ്ടും വന്നുചേരുമെന്ന് പ്രത്യാശ പ്രകടിപ്പിച്ചു. പെയിന്റിംഗുകളെക്കുറിച്ച് മൊഫാട്ട് പറഞ്ഞു "ഞങ്ങൾ കുട്ടികളെപ്പോലെ അവയെ പരിപാലിച്ചു ... അവ ഒരു ദിവസം തിരിച്ചെത്തുമെന്ന് ഞങ്ങൾ പ്രതീക്ഷിക്കുന്നു. അവിടെയാണ് അവ വേണ്ടതെന്ന് ഞങ്ങൾ വിശ്വസിക്കുന്നു." പെയിന്റിംഗുകളുടെ നഷ്ടം ഒരു "മ്യൂസിയത്തിന്റെ ശേഖരത്തിൽ മാറ്റാനാകാത്ത വിള്ളൽ" അവശേഷിപ്പിച്ചുവെന്ന് മൊഫാട്ട് അഭിപ്രായപ്പെട്ടു. "
പുറംകണ്ണികൾ
വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
റോബർട്ട് ഡ്രമ്മൺഡ്
മലയാളവ്യാകരണം സമാഹരിക്കുകയും പ്രസിദ്ധീകരിക്കുകയും ചെയ്ത ആദ്യ ഇംഗ്ലീഷുകാരനാണ് റോബർട്ട് ഡ്രമ്മൺഡ്. 1799 ൽ ബോംബെയിലെ കുറിയർ പ്രസ്സാണ് അദ്ദേഹം രചിച്ച 'Grammar of the Malabar Language' എന്ന പുസ്തകം പ്രസിദ്ധീകരിച്ചത്. ഈ പുസ്തകത്തിനു വേണ്ടിയാണ് ഇന്ത്യയിൽ ആദ്യമായി മലയാള അച്ചുകൾ കൊത്തിയുണ്ടാക്കിയത്. ശസ്ത്രക്രിയാ വിദഗ്ദ്ധനായിരുന്ന അദ്ദേഹം ഇന്ത്യയിൽ പ്രവർത്തിച്ചിരുന്ന ബ്രിട്ടീഷ് ഈസ്റ്റ് ഇന്ത്യ കമ്പനി ഉദ്യോഗസ്ഥരുടേയും കത്തോലിക്കാ മിഷണറിമാരുടേയും സഹായത്താലും പ്രേരണയാലുമാണ് ഈ ഗ്രന്ഥം രചിച്ചത്. വളരെ അപൂർവ്വവമായ ഈ കൃതിയുടെ പതിപ്പ് കൊൽക്കത്തയിലെ ഭാരതീയ ദേശീയ ഗ്രന്ഥശാലയിൽ ലഭ്യമാണ്.
ഡ്രമ്മണ്ടിന്റെ പുസ്തകത്തിലെ ഭാഷ ഇംഗ്ലീഷാണെങ്കിലും ഉദാഹരണങ്ങൾ മലയാളത്തിലുള്ള കൃതികളിൽ നിന്നാണ് ഉദ്ധരിച്ചിരിക്കുന്നത്. ക്ലമന്റിന്റെ സംക്ഷേപവേദാർത്ഥത്തിലുള്ള നിരവധി വാക്യങ്ങൾ ഇതിനായി ഉപയോഗിച്ചിട്ടുണ്ട്. മറ്റു വരാപ്പുഴ പാതിരിമാരുടെ വ്യാകരണം തുടങ്ങിയ ഭാഷാ ശാസ്ത്ര സംബന്ധിയായ ഗ്രന്ഥങ്ങളോടും ഈ കൃതിക്ക് കടപ്പാടുണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളവ്യാകരണം
വെളിയനാട്
ആലപ്പുഴ ജില്ലയിലെ കുട്ടനാട് താലൂക്കിലെ ഒരു ഗ്രാമമാണ് വെളിയനാട്. ഇത് വെളിയനാട് ഗ്രാമപഞ്ചായത്തിൽ ഉൾപ്പെടുന്നു. പണ്ടുകാലത്ത് ചങ്ങനാശ്ശേരിയിൽ നിന്നും പടിഞ്ഞാറോട്ടു നോക്കിയാൽ കായലിന്റെ നടുക്ക് അകലത്തായി സ്ഥിതിചെയ്തിരുന്ന പ്രദേശമായിരുന്നതിനാൽ വെളിയിലെനാട് എന്നും ക്രമേണ വെളിയനാട് എന്നും ഈ പ്രദേശത്തിന്  പേർ  വന്നുവെന്നാണ് ഐതിഹ്യം.
ജനസംഖ്യാവിവരം
2975 വീടുകളിലായി 13177 ജനങ്ങളുണ്ട്. അതിൽ 6461 പുരുഷന്മാരും 6716 സ്ത്രീകളുമുണ്ട്.
മതസ്ഥാപനങ്ങൾ
നല്ലൂത്രക്കാവ് ഭദ്രകാളീക്ഷേത്രം ഇവിടെ സ്ഥിതിചെയ്യുന്നു ശിവാനന്ദപുരം ക്ഷേത്രം
ദി യംഗ് ബൊട്ടാണിസ്റ്റ്
കനേഡിയൻ ചിത്രകാരനായിരുന്ന പോൾ പീൽ ചിത്രീകരിച്ച ഒരു പെയിന്റിംഗ് ആണ് ദി യംഗ് ബൊട്ടാണിസ്റ്റ്. 1888-ൽ ആരംഭിച്ചു രണ്ടു വർഷത്തോളം തുടർന്ന ചിത്രീകരണം 1890-ൽ പീൽ പൂർത്തിയാക്കി. 1987-ൽ ലണ്ടൻ മ്യൂസിയം വാങ്ങിയ ഈ ചിത്രം ഇപ്പോഴും അവിടെതന്നെ സൂക്ഷിച്ചിരിക്കുന്നു.
വജ്രയാനം
താന്ത്രിക രീതികൾക്ക് പ്രാധാന്യമുള്ള ഒരു ബുദ്ധമതവിഭാഗമാണ്‌  വജ്രയാനം. Vajrayāna (Sanskrit: वज्रयान). ഇത് താന്ത്രികബുദ്ധമതം, തന്ത്രയാനം,മന്ത്രയാനം, രഹസ്യ മന്ത്ര എന്നിങ്ങനെയുള്ള പേരുകളിലും അറിയപ്പെടുന്നു. പല ഭാവങ്ങളുള്ള  വജ്രയാന ബുദ്ധമതം ക്രിസ്തുവർഷം അഞ്ചും ഏഴും നൂറ്റാണ്ടുകൾക്കിടയിൽ പൂർവേന്ത്യയിലാണ്‌ രൂപമെടുത്തത്‌. ഈ ബുദ്ധ മതം കൂടുതൽ പ്രചാരത്തിൽ ഉള്ളത് ടിബറ്റ്,നേപ്പാൾ,മംഗോളിയ പോലുള്ള രാജ്യങ്ങളിൽ ആണ്
മഹായാന ബുദ്ധമതത്തിന്റെ ഒരു ഉപവിഭാഗമായോ സ്വന്തം നിലയിൽതന്നെ ബുദ്ധമതത്തിന്റെ മൂന്നാമതൊരു യാനം (വാച്യാർത്ഥത്തിൽ വാഹനം) ആയോ ഇതിനെ കരുതുന്നവരുണ്ട്‌. മഹായാനത്തെ അപേക്ഷിച്ച്‌ വജ്രയാനം വ്യതിരിക്തതയുള്ള ദാർശനിക കാഴ്ച്ചപ്പാടുകളൊന്നും അവതരിപ്പിക്കുന്നില്ല. പ്രതിബിംബധ്യാനവും യോഗാഭ്യാസവും പോലെയുള്ള പുതിയ പ്രായോഗിക ഉപാധികൾ ഉപയോഗിക്കുന്നതിലാണ്‌ വജ്രയാനം മഹായാനത്തിൽ നിന്ന് വിഭിന്നമാകുന്നത്‌. അക്കാര്യം പരിഗണിച്ചാൽ മഹായാനത്തിന്റെ ഉപവിഭാഗമായി വജ്രയാനത്തെ കരുതാവുന്നതാണ്‌. മന്ത്രോച്ചാരണം,യോഗാഭ്യാസം, ഹോമങ്ങൾ മുതലായ കാര്യങ്ങളിൽ ഹിന്ദുമതത്തിലെ താന്ത്രികവിഭാഗത്തോട്‌ അടുപ്പമുള്ളതാണ്‌ താന്ത്രികബുദ്ധമതം. പദ്‌മസംഭവൻ ആണ്‌ ഈ വിഭാഗത്തിന്റെ ഉപജ്ഞാതാവ്‌.
സമൂഹത്തിന്റെ മുഖ്യധാരയിൽ നിന്നൊഴിഞ്ഞ്‌ വനവാസികളായ മഹാസിദ്ധർ ആയിരുന്നു വജ്രയാനത്തിന്റെ ആദിമപ്രയോക്താക്കൾ. . എന്നാൽ ക്രിസ്തുവർഷം ഒൻപതാം നൂറ്റാണ്ടോടുകൂടി നളന്ദയും വിക്രമശിലയും പോലെ മഹായാനസന്യാസികൾ നടത്തിവന്ന സർവകലാശാലകളിൽ വജ്രയാനത്തിന്‌ അംഗീകാരം ലഭിച്ചു. പന്ത്രണ്ടാം നൂറ്റാണ്ടിലെ മുസ്ലീം ആക്രമണത്തിൽ ഇന്ത്യയിലെ മറ്റ്‌ ഭൂരിഭാഗം ബുദ്ധമത വിഭാഗങ്ങളെയും പോലെ വജ്രയാനവിഭാഗവും നാമാവശേഷമായി. എന്നാൽ ഏഴാം നൂറ്റാണ്ടുമുതൽ പന്ത്രണ്ടാം നൂറ്റാണ്ട്‌ വരെയുള്ളകാലത്ത്‌ തിബറ്റിലേക്ക്‌ പൂർണ്ണരൂപത്തിൽതന്നെ വേരുറപ്പിച്ച വജ്രയാനവിഭാഗം ഇപ്പോഴും അവിടുത്തെ ഏറ്റവും ശക്തമായ ബുദ്ധമതവിഭാഗമായി നിലകൊള്ളുന്നു. ജപ്പാനിലും ഭാഗികമായി വേരോട്ടം ലഭിച്ച വജ്രയാനം അവിടെ ഷിൻഗോൺ ബുദ്ധമതമായി രൂപാന്തരം പ്രാപിച്ചു.
അവലംബം
വർഗ്ഗം:ബുദ്ധമതം
എന്റെ നീലാകാശം
തോപ്പിൽ ഭാസി സംവിധാനം ചെയ്ത് 1979 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് എന്റെ നീലാകാശം. ശോഭ, സുകുമാരൻ, ശങ്കരാടി, ശ്രീലത നമ്പൂതിരി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ശോഭയ്ക്ക് മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് ലഭിച്ചു. കെ. രാഘവന്റെ സംഗീതസംവിധാനം ചിത്രത്തിനുണ്ട്. ഓ.എൻ.വി യുടെ വരികൾക്ക് കെ. രാഘവൻ സംഗീതം നൽകിയ പാട്ടുകൽ ഈ ചിത്രത്തിലുണ്ട്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ഓ എൻ വി- രാഘവൻ ഗാനങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
17β-ഡൈഹൈഡ്രോഎക്വിലിൻ
17β-ഡൈഹൈഡ്രോക്വിലിൻ (17β-Dihydroequilin) കുതിരകളിൽ കാണപ്പെടുന്ന പ്രകൃതിദത്തമായ ഈസ്ട്രജൻ ലൈംഗിക ഹോർമോണാണ്. ഒരു ഒരു മരുന്നായും ഉപയോഗിക്കുന്നുണ്ട്. C3 സൾഫേറ്റ് ഈസ്റ്റർ സോഡിയം സാൾട്ട് എന്ന നിലയിൽ, ഇത് സംയോജിത ഈസ്ട്രജന്റെ (CEE; ബ്രാൻഡ് നാമം Premarin ഒരു ചെറിയ ഘടകമാണ് (1.7%). എന്നിരുന്നാലും, ഇക്വിലിൻ സൾഫേറ്റ് സിഇഇയുടെ പ്രധാന ഘടകമായതിനാൽ, ശരീരത്തിൽ 17β-ഡൈഹൈഡ്രോക്വിലിൻ ആയി രൂപാന്തരപ്പെടുന്നു, എസ്ട്രോണിനെ എസ്ട്രാഡിയോളാക്കി മാറ്റുന്നതിന് സമാനമായി, 17β-ഡൈഹൈഡ്രോക്വിലിൻ, എസ്ട്രാഡിയോളിനൊപ്പം, ഈസ്ട്രജന്റെ ഏറ്റവും പ്രധാനപ്പെട്ട ഉത്തരവാദിത്തമാണ്. CEE കളുടെ ഫലങ്ങൾ.
ജോർജ് സോറോസ്
പ്രമുഖ അമേരിക്കൻ വ്യവസായിയും നിക്ഷേപകൻ, ജീവകാരുണ്യ പ്രവർത്തകൻ, എഴുത്തുകാരൻ എന്നീ നിലകളിൽ പ്രശസ്തനുമായ ഒരു ബഹുമുഖപ്രതിഭയാണ് ജോർജ് സോറോസ്. ഹംഗേറിയൻ-ജൂത പാരമ്പര്യമുള്ള അദ്ദേഹത്തിന് ഹംഗേറിയൻ അമേരിക്കൻ പൗരത്വങ്ങളുണ്ട്. ബുഡാപെസ്റ്റിൽ ഒരു ജൂത കുടുംബത്തിൽ ജനിച്ച സോറോസ്, നാസി അധിനിവേശത്തെത്തുടർന്ന് 1947-ൽ യുണൈറ്റഡ് കിംഗ്ഡത്തിലേക്ക് മാറി. ലണ്ടൻ സ്‌കൂൾ ഓഫ് ഇക്കണോമിക്‌സിൽ പഠിച്ച അദ്ദേഹം തത്ത്വചിന്തയിൽ ബിരുദവും (1951) തത്ത്വചിന്തയിൽ ബിരുദാനന്തര ബിരുദവും (1954) നേടി. . സോറോസ് ഫണ്ട് മാനേജ്മെന്റിന്റെ അദ്ധ്യക്ഷനായ അദ്ദേഹം ലോകത്തിലെ ഏറ്റവും സമ്പന്നരായ മുപ്പത് പേരിൽ ഒരാളാണ്.
ജീവിതരേഖ
ഹംഗറിയിലെ ബുഡാപെസ്റ്റിൽ ഒരു സമ്പന്നകുടുംബത്തിലാണ് ജോർജ്ജ് സോറോസ് ജനിക്കുന്നത്. അക്കാലത്തെ ഹംഗേറിയൻ ജൂതന്മാർ പൊതുവെ തങ്ങളുടെ ജൂതപാരമ്പര്യം പുറത്തുകാണിക്കാറില്ലായിരുന്നു. ജൂത ആചാരങ്ങളിൽ വിമുഖരായിരുന്നു ജോർജ്ജ് സോറോസിന്റെയും കുടുംബം. ജൂത ആന്റിസെമിറ്റിക് കുടുംബം എന്ന് ജോർജ്ജ് തമാശയായി തന്റെ കുടുംബത്തെ പരാമർശിക്കുന്നുണ്ട്. പിതാവായ തിവാഡർ സോറോസ് (തിയഡോറോ ഷ്വാർസ്) അഭിഭാഷകനും എസ്പെരാന്തോ ഭാഷയിലെ എഴുത്തുകാരനുമായിരുന്നു. ലിറ്ററാച്ചുറ മോൺഡോ എന്ന പ്രസിദ്ധീകരണത്തിന്റെ പത്രാധിപൻ കൂടിയായിരുന്ന അദ്ദേഹം മകനേയും ഈ ഭാഷ പരിശീലിപ്പിച്ചു. ഒന്നാം ലോകമഹായുദ്ധകാലത്ത് തടവിലായിരുന്ന തിവാഡർ, റഷ്യയിൽ നിന്ന് രക്ഷപ്പെട്ട് ബുഡാപെസ്റ്റിലെത്തുകയായിരുന്നു. മാതാവ് എർസബെറ്റ് (എലിസബത്ത്) പട്ടുവ്യാപാരരംഗത്ത് സജീവമായിരുന്നു. 1924-ലാണ് എർസബെറ്റും തിവാഡറും വിവാഹിതരാകുന്നത്. 1936-ലാണ് തന്റെ കുടുംബനാമം ഷ്വാർസ് എന്ന ജൂതചുവയുള്ളതിൽനിന്ന് സോറോസ് എന്ന് മാറ്റുന്നത്. ഹംഗറിയിൽ അന്ന് വർദ്ധിച്ചുവന്ന സെമിറ്റിക് വിരുദ്ധതയിൽ നിന്ന് രക്ഷപ്പെടാനായാണ് ഇങ്ങനെ ചെയ്തത്.
സാമ്പത്തിക സ്ഥാപനങ്ങൾ
* സിംഗർ & ഫ്രീഡ്ലാൻഡർ
* എഫ്.എം.മേയർ
* വെർട്ഹീം & കോ
* ആൻഹോൾട് & എസ്.ബ്ലീഷ്രോഡർ
അവലംബം
വർഗ്ഗം:ഹംഗേറിയൻ നിരീശ്വരവാദികൾ വർഗ്ഗം:അമേരിക്കൻ ശതകോടീശ്വരന്മാർ വർഗ്ഗം:ഹംഗേറിയൻ ജൂതർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ നിക്ഷേപകർ വർഗ്ഗം:നിരീശ്വരവാദികളായ ജൂതന്മാർ വർഗ്ഗം:അമേരിക്കൻ നിരീശ്വരവാദികൾ വർഗ്ഗം:1930-ൽ ജനിച്ചവർ
സിൻക്ലയർ ലെവിസ്
ഹാരി സിൻക്ലയർ ലെവിസ് (ജീവിതകാലം : ഫെബ്രുവരി 7, 1885 – ജനുവരി 10, 1951),ഒരു അമേരിക്കൻ നോവലിസ്റ്റും ചെറുകഥാകൃത്തും നാടകകൃത്തുമായിരുന്നു. സിൻക്ലയർ ലെവിസ് എന്നു പൊതുവേ അറിയപ്പെടുന്നു. 1930-ൽ സാഹിത്യത്തിനുള്ള നൊബേൽ സമ്മാനം നേടിയ ആദ്യത്തെ അമേരിക്കൻ സാഹിത്യകാരനായിത്തീർന്നു അദ്ദേഹം. അമേരിക്കൻ മുതലാളിത്തത്തെക്കുറിച്ചും യുദ്ധങ്ങൾക്കിടയിലെ ഭൌതികവാദത്തെക്കുറിച്ചും ഉൾക്കാഴ്ചയുള്ളതും വിമർശനാത്മകവുമായ വീക്ഷണങ്ങളുള്ള കൃതികളായി അദ്ദേഹത്തിന്റ പല രചനകളും അറിയപ്പെടുന്നു.
ഗ്രേറ്റ് അമേരിക്കൻസ് പരമ്പരയിൽ ഒരു  തപാൽ സ്റ്റാമ്പ് പുറത്തിറക്കി യു.എസ്. പോസ്റ്റൽ സർവീസ് അദ്ദേഹത്തെ ആദരിച്ചിരുന്നു.
ജീവിതരേഖ
1885 ഫെബ്രുവരി 7 ൻ മിന്നെസോട്ട യിലെ സൂക്ക് സെൻറർ വില്ലേജിൽ ജനിച്ച സിൻക്ലയർ ലെവിസ്‍ തൻറെ ചെറുപ്പകാലം മുതൽ വായന ഒരു ശീലമാക്കുകയും എപ്പോഴും കയ്യിൽ ഒരു ഡയറി സൂക്ഷിക്കുയും ചെയ്തിരുന്നു. അദ്ദേഹത്തിനു ഫ്രെഡ് (ജനനം: 1875), ക്ലോഡ് (ജനനം:1878) എന്നിങ്ങനെ രണ്ടു സഹോദരന്മാരായിരുന്നു ഉണ്ടായിരുന്നത്. പിതാവ് എഡ്വിൻ ജെ. ലൂയിസ് ഒരു ഡോക്ടറായിരുന്നു. കർശനമായ അച്ചടക്കം നടപ്പാക്കുന്ന പിതാവിന് തൊട്ടാവാടിയും ചുറുചുറുക്കില്ലാത്തവനുമായ മൂന്നാമത്തെ പുത്രനെ പോറ്റിവളർത്തുക അൽപം ദുഷ്കരമായിരുന്നു. ഇതിനിടെ ലെവിസിൻറെ മാതാവായ എമ്മ കെർമോട്ട് ലെവിസ് 1891 ൽ മരണപ്പെടുകയും അടുത്തവർഷം എഡ്വിൻ ലെവിസ് ഇസബെൽ വാർണറെ വിവാഹം കഴിക്കുകയും ചെയ്തു. രണ്ടാനമ്മയുമായുള്ള സഹവാസം കുട്ടിയായ ലെവിസിന് സന്തോഷം നൽകിയിരുന്നു. ഏകാന്തത ഇഷ്ടപ്പെട്ടിരുന്ന ലെവിസിന് കുട്ടിക്കാലത്ത് സുഹൃത്തുകളെ സമ്പാദിക്കുവാൻ സാധിച്ചിരുന്നില്ല. പതിമൂന്നാമത്തെ വയസിൽ സ്പാനിഷ്-അമേരിക്കൻ യുദ്ധത്തിൽ ഒരു ഡ്രമ്മർ ബോയ് ആയിത്തീരുക എന്ന ലക്ഷ്യത്തോടെ വീട്ടിൽനിന്ന് നിഷ്ഫലമായ ഒരു ഒളിച്ചോട്ടം നടത്തിയിരുന്നു. ലെവിസ് മതകാര്യങ്ങളിൽനിന്നു വിട്ടുനിൽക്കുകയും ഒരു നിരീശ്വരവാദിയുമായിരുന്നു. 1902 ൽ ലെവിസ് ഒരു വർഷത്തേയ്ക്കു വീടുവിട്ടുപോകുകയും യൂലെ സർവകലാശാലയിലെ പ്രവേശനത്തിനുള്ള അംഗീകാരം ലഭിക്കുന്നതിനായി ഒബറിൻ അക്കാദമിയിൽ ചേരുകയും ചെയ്തു. (ഒബെർലിൻ കോളേജിലെ ഒരു നിർവ്വഹണ വിഭാഗമായിരുന്നു യൂലെ സർവ്വകലാശാലാ പ്രവേശനം സംബന്ധമായ വിഷയങ്ങൾ കൈകാര്യം ചെയ്തിരുന്നത്) 1903 ൽ അദ്ദേഹത്തിന് യെലെ യൂണിവേഴ്സിറ്റിയിൽ പ്രവേശനം ലഭിച്ചുവെങ്കിലും 1908 വരെ ബിരുദം ലഭിച്ചിരുന്നില്ല. ഇതിനിടെ ഹെലിക്കോൺ ഹോം കോളനിയിലും, ഈഗിൾവിഡിലെ അപ്റ്റൺ സിൻക്ലയേർസ് ലിവിങ് കോളനിയിലും ജോലി ചെയ്യുവാനും പനാമ സന്ദർശിക്കുവാനും സമയം ചിലവഴിച്ചിരുന്നു. ലെവിസിന്റെ അസാധരണമായ സ്വഭാവവും പെരുമാറ്റ രീതികളും ഉള്ളിലെ ആത്മസംഘർഷങ്ങളും ഒബെർലിനിലും യാലെയിലും അദ്ദേഹത്തിനു സുഹൃത്തുകളെ നേടിയെടുക്കാവാൻ സാധിച്ചിരുന്നില്ല. ചുരുക്കം ചലി വിദ്യാർത്ഥികൾക്കിടയിലും പ്രൊഫസർമാർക്കിടയിലും ചില ദീർഘകാല സൌഹൃദബന്ധങ്ങൾ മാത്രം സ്ഥാപിക്കുവാൻ സാധിച്ചിരുന്നു. അവരിൽ പലരും എഴുത്തുകാരനെന്ന നിലയിലുള്ള ഈ ഭാവിയിലെ വാഗ്ദാനത്തെ അംഗീകരിച്ചിരുന്നു.
ആദ്യകാല സാഹിത്യകൃതികൾ
ലെവിസിൻറെ ആദ്യകാലത്തു പ്രസിദ്ധീകരിക്കപ്പെട്ട സർഗാത്മക സൃഷ്ടി-റൊമാന്റിക് കവിതയും ഹ്രസ്വചിത്രങ്ങളും- അദ്ദേഹം ഒരു എഡിറ്ററായിരുന്ന യേൽ കൂറന്റിലും യേൽ ലിറ്റററി മാഗസിനിലും പ്രസിദ്ധീകരിച്ചിരുന്നു.
ബിരുദം നേടിയശേഷം ലെവിസ്, ജോലികൾ മാറി മാറി ചെയ്യുകയും പ്രദേശങ്ങളിൽനിന്നു പ്രദേശങ്ങളിലേയ്ക്കു വിവിധ ജോല സംബന്ധമായി നീങ്ങുകയും ചെയ്തു. വിരസതയകറ്റുവാനും ഉപജീവനത്തിനുമായി ഇതിനിടെ ഫിക്ഷൻ കൃതികളെഴുതി പ്രസിദ്ധീകരിക്കുകയും ചെയ്തു. ഇക്കാലത്ത് വിവിധ മാഗസിനകൾക്കായി നിരവധി കഥകൾ എഴുതിയിരുന്നു.
ലെവിസിൻറെ ആദ്യ പ്രസിദ്ധീകൃതമായ ഗ്രന്ഥം “Hike and the Aeroplane” ടോം ഗ്രഹാം എന്ന തൂലികാനാമത്തിൽ 1912 ൽ പ്രസിദ്ധീകരിക്കപ്പെട്ടു. അദ്ദേഹത്തിൻറെ ആദ്യ ഗൌരവസ്വഭാവമുള്ള നോവൽ Our Mr. Wrenn: The Romantic Adventures of a Gentle Man, 1914 ൽ പുറത്തിറങ്ങി. പിന്നീടുള്ള വർഷങ്ങളിൽ “The Trail of the Hawk: A Comedy of the Seriousness of Life'” (1915), “The Job'” (1917) “The Innocents: A Story for Lovers”, “Free Air (1919) എന്നിവയും പ്രസിദ്ധീകരിക്കപ്പെട്ടു.
വിവാഹവും കുടുംബവും
1914 ൽ ലെവിസ്, വോഗ് മാഗസിൻറെ എഡിറ്ററായിരുന്ന ഗ്രെയിസ് ലിവിംഗ്സ്റ്റൺ ഹെഗ്ഗറെ (1887–1981) വിവാഹം കഴിച്ചു. അവരുടെ പുത്രൻറെ പേര് വെൽസ് ലെവിസ് (1917–1944) എന്നായിരുന്നു. ബ്രിട്ടീഷ് ഗ്രന്ഥകാരനായിരുന്ന എച്ച്.ജി. വെൽസിൻറെ പേര്. രണ്ടാം ലോകമഹായുദ്ധകാലത്ത് യു.എസ്. ആർമിയിൽ സേവനം ചെയ്തുകൊണ്ടിരിക്ക് വെൽസ് ലെവിസ് കൊല്ലപ്പെട്ടിരുന്നു. 1925 ൽ ലെവിസ് വിവാഹബന്ധം ഒഴിയുകയും 1928 മെയ് 14 ന് ഒരു രാഷ്ട്രീയ ന്യസ്പേപ്പർ ലേഖികയായ ഡൊറോത്തി തോംസണെ വിവാഹം കഴിച്ചു. പിന്നീട് 1928 ൽ അദ്ദേഹം ഡോറോത്തിയുമായി ചേർന്ന് വെർമോണ്ടിലെ ഗ്രാമീണമേഖലയിൽ ഒരു വീടുവാങ്ങി. അവർക്ക് മൈക്കേൾ ലെവിസ് (ജനനം : 1930) എന്ന പുത്രനുമുണ്ടായിരുന്നു. 1937 ൽ ഈ ബന്ധം അവസാനിക്കുകയും 1942 ൽ അവർ വിവാഹമോചനം നേടുകയും ചെയ്തു. അദ്ദേഹത്തിൻറെ പുത്രനായ മൈക്കിൽ ലെവിസ് ഒരു നടനായിരുന്നു. മദ്യപാനത്തിനടിമയായിരുന്ന മൈക്കേൾ 1975 ൽ മരണമടഞ്ഞിരുന്നു. മൈക്കേളിന് ബർണാഡെറ്റെ നാൻസെ എന്ന പത്നിയിൽ ജോൺ ഫോള്, ഗ്രിഗറി ക്ലോഡ് എന്നിങ്ങനെ രണ്ടു പുത്രന്മാരും മറ്റൊരു പത്നിയായ വലേറി കാർഡ്യൂവിൽ ലെസ്‍ലി എന്ന പെൺകുട്ടിയുമാണുണ്ടായിരുന്നത്.
വാണിജ്യവിജയം
വാഷിംഗ്ടൺ ടി.സി.യിലേയ്ക്കു കുടിയേറിയതിനുശേഷം ലെവിസ് എഴുത്തിൽ മാത്രം ശ്രദ്ധ കേന്ദ്രീകരിച്ചിരുന്നു. 1916 ൻറെ തുടക്കത്തിൽ ഒരു ചെറുനഗരത്തലെ ജീവിത്തെക്കുറിച്ച് ജീവൻ തുടിക്കുന്ന ഒരു നോവലെഴുതുന്നതിനായി അദ്ദേഹം കുറിപ്പുകൾ എഴുതിക്കൊണ്ടിരുന്നു. 1920 കളുടെ മദ്ധ്യത്തിലും ഈ നോവലിൻറ രചനയിൽ മുഴുകിയിരുന്നു. ഈ നോവൽ മെയിൻ സ്ട്രീറ്റ് എന്ന പേരിൽ 1920 ഒക്ടോബർ 23 ന് പ്രസിദ്ധീകരിക്കപ്പെട്ടു. അദ്ദേഹത്തിന്റെ ജീവചരിത്രകാരനായ മാർക്ക് സ്ക്കോറർ എഴുതിയത്, മെയിൻ സ്ട്രീറ്റിന്റെ അസാമാന്യ വിജയം "ഇരുപതാം നൂറ്റാണ്ടിലെ അമേരിക്കൻ പ്രസിദ്ധീകരണ ചരിത്രത്തിലെ ഏറ്റവും ശ്രദ്ധേയമായ സംഭവമായിരുന്നു എന്നാണ്.  ലൂയിസിന്റെ ഏജന്റ് 25,000 കോപ്പികളെങ്കിലും വിറ്റഴിക്കാമെന്ന ശുഭപ്രതീക്ഷയിലായിരുന്നു. എന്നാൽ ആദ്യ ആറുമാസത്തിൽ ഈ നോവൽ 180,000 പകർപ്പുകൾ വിറ്റു തീരുകയും ഏതാനും വർഷങ്ങൾക്കുള്ളിൽ, വിൽപന രണ്ട് മില്യണായി ഉയർന്നതായി  കണക്കാക്കപ്പെടുകയും ചെയ്തു. ജീവചരിത്രകാരനായ റിച്ചാഡ് ലിങ്മാന്റെ അഭിപ്രായത്തിൽ, "മെയി സമ്പന്നമാക്കി, അത് ഏതാണ്ട് 3 ദശലക്ഷം ഡോളർ വരും.
ലൂയിസിന്റെ ഏജന്റ് 25,000 കോപ്പികൾ വിറ്റഴിച്ചുവെന്നതിൽ ഏറ്റവും ശുഭപ്രതീക്ഷയാണുണ്ടായത്
ആദ്യ ആറുമാസത്തിൽ പ്രധാന സ്ട്രീറ്റ് 180,000 പകർപ്പുകൾ വിറ്റു ഏതാനും വർഷങ്ങൾക്കുള്ളിൽ, വിൽപന രണ്ട് മില്യണായി കണക്കാക്കപ്പെടുന്നു. ജീവചരിത്രകാരനായ റിച്ചാഡ് ലിങ്മാന്റെ അഭിപ്രായത്തിൽ, "മെയിൻ സ്ട്രീറ്റ്” ലെവിസിനെ അതിസമ്പന്നമാക്കി, ഏതാണ്ട് 3 ദശലക്ഷം ഡോളർ വരുമാനം നേടിയെന്നു കണക്കാക്കപ്പെടുന്നു.
നോബൽ പ്രൈസ്
1930 ൽ ലെവിസിന് സാഹിത്യത്തിനുള്ള നോബൽ പ്രൈസ് ലഭിച്ചു. ഇത് അമേരിക്കൻ ഐക്യനാടുകളിൽ നിന്നുള്ള ഒരു എഴുത്തുകാരന് ആദ്യമായിട്ടാണ് ഇത് ലഭിക്കുന്നത്. ഇതിനുശേഷം സ്വീഡിഷ് സാഹിത്യകാരനായിരുന്ന ഹെൻട്രിക് ഷുക്ക് അദ്ദേഹത്തെ സ്വീഡിഷ് അക്കാദമിയിലേയ്ക്കു നാമനിർദ്ദേശം ചെയ്തു. തൻറെ നോബൽ പ്രഭാഷണത്തിൽ അദ്ദേഹം സമകാലികരായിരുന്ന തിയോഡോർ ഡ്രേസർ, വില്ല കാഥർ, ഏണസ്റ്റ് ഹെമിംഗ്വേ എന്നിവരെ പ്രശംസിച്ചിരുന്നു.
പിൽക്കാല ജീവിതം
നോബൽ പ്രൈസ് ലഭിച്ചതിനുശേഷം ലെവിസ 11 നോവലുകളെഴുതിയിരുന്നു. ഇതിൽ പത്തെണ്ണം അദ്ദേഹത്തിൻറെ ജീവിതകാലത്തു പുറത്തുവന്നിരുന്നു. ഇതിൽ ഏറ്റവും ഓർമ്മിക്കപ്പെടുന്ന നോവൽ 1935 ലെ “It Can't Happen Here”  ആണ്.
മരണം.
1951 ജനുവരി 10 ന് 65 വയസുപ്രായത്തിൽ അമിതമദ്യപാനം കാരണമായി F ലെവിസ് മരണമടഞ്ഞു. അദ്ദേഹത്തിന്റെ ശവദാഹം നടത്തുകയും അദ്ദേഹത്തിന്റെ മൃതദേഹാവശിഷ്ടങ്ങൾ സൂക്ക് സെൻററിൽ സംസ്കരിക്കുകയും ചെയ്തു. അദ്ദേഹത്തിൻറെ അവസാനത്തെ നോവലായ “വേൾഡ് സോ വൈഡ്” 1951 ൽ മരണാനന്തരം പ്രസിദ്ധീകരിക്കപ്പെട്ടു.
സിൻക്ലയർ ലെവിസിൻറെ ചെറുകഥകൾ (1904–1949)
Samuel J. Rogal edited The Short Stories of Sinclair Lewis (1904–1949), a seven-volume set published in 2007 by Edwin Mellen Press. The first attempt to collect all of Lewis's short stories.
അവലംബം
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:ചെറുകഥാകൃത്തുക്കൾ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925) വർഗ്ഗം:ഫെബ്രുവരി 7-ന് ജനിച്ചവർ വർഗ്ഗം:1885-ൽ ജനിച്ചവർ വർഗ്ഗം:ജനുവരി 10-ന് മരിച്ചവർ വർഗ്ഗം:1951-ൽ മരിച്ചവർ
സൂര്യ സെൻ
ബ്രിട്ടീഷുകാർ തൂക്കിലേറ്റിയ വിപ്ലവകാരിയായ ഇന്ത്യൻ സ്വാതന്ത്ര്യ സമര സേനാനിയായിരുന്നു സൂര്യ സെൻ(1894–1934). 1930 ലെ ചിറ്റഗോങ് ആയുധപ്പുര ആക്രമണക്കേസിലെ നായകനായിരുന്നു.
ചിറ്റഗോങ് ആയുധപ്പുര ആക്രമണക്കേസ്
ചിറ്റഗോങിലെ ആയുധപ്പുര പിടിച്ചെടുത്തശേഷം അവിടെ സ്വാതന്ത്ര്യം പ്രഖ്യാപിച്ചുകൊണ്ട് മാസ്റ്റർ ദായുടെ നേതൃത്വത്തിൽ പ്രാദേശിക വിപ്ലവ ഗവൺമെന്റ് രൂപീകരിച്ചു. എന്നാൽ, ദിവസങ്ങൾക്കുള്ളിൽ ബ്രിട്ടീഷുകാർ തിരിച്ചടിച്ചു.
അറസ്റ്റും മരണവും
മൂന്നു വർഷത്തോളം ഒളിവിൽ കഴിഞ്ഞ മാസ്റ്ററെ ഒടുവിൽ ബ്രിട്ടീഷ് സേന പിടികൂടി, ക്രൂരമായി പീഡിപ്പിച്ചു. മുഴുവൻ പല്ലുകളും സന്ധികളും ചുറ്റികയാൽ തകർത്തിരുന്നു. ബോധമില്ലാത്ത ശരീരത്തെ 12 ജനുവരി 1934 ന് താരകേശ്വർ ദസ്തിദാറോടൊപ്പം തൂക്കിലേറ്റി.
പുറം കണ്ണികൾ
വർഗ്ഗം:1894-ൽ ജനിച്ചവർ വർഗ്ഗം: 1934-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
ദ സർക്കസ്
ദ സർക്കസ് എന്നത് 1928-ൽ പുറത്തിറങ്ങിയ, ചാർളി ചാപ്ലിൻ എഴുതി-സംവിധാനം ചെയ്ത് - അഭിനയിച്ച, ഒരു ഹാസ്യ ചലച്ചിത്രമാണ്. ഒരു സർക്കസ് കൂടാരത്തിലേക്ക് അവിചാരിതമായി എത്തിപ്പെടുന്ന ഒരു നാടോടിയായാണ്‌ ചാപ്ലിൻ ഇതിൽ അഭിനയിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ
ഉവസ്സഗ്ഗഹരം പാർശ്വതീർത്ഥം
ഛത്തീസ്ഗഡ് സംസ്ഥാനത്ത് ദുർഗ് ജില്ലയിൽ നാഗ്പുരയിൽ ശിവനാഥ് നദിക്കരയിൽ ഉള്ള ഒരു ജൈനക്ഷേത്രമാണ് ഉവസ്സഗ്ഗഹരം പാർശ്വതീർത്ഥം. ഈ ക്ഷേത്രത്തിൽ 23ആം തീർത്ഥംകരനായ പാർശ്വനാഥനെ ആരാധിക്കുന്നു.
ആരാധനാലയങ്ങൾ
ഇവിടെ ശ്രീ പാർശ്വചരൺ,ശ്രീ കല്യാണക് ജിനാലയ, ശ്രീ നമിയുമക് ജിനാലയ,ശ്രീ മണിഭദ്രവിർ, ശ്രീപദ്മാവതി ദേവി,തീർത്ഥംകർ ഉദ്യാൻ, തീർത്ഥ് ഉദ്യാൻ ഇവ ഉണ്ട്.
വർഗ്ഗം:ജൈനക്ഷേത്രങ്ങൾ വർഗ്ഗം:ഛത്തീസ്ഗഡിലെ ക്ഷേത്രങ്ങൾ
ഗർഭാശയ സങ്കോചം
ആർത്തവചക്രത്തിലും പ്രസവസമയത്തും ഉണ്ടാകുന്ന ഗർഭാശയത്തിലെ മിനുസമാർന്ന പേശികളുടെ പേശീ സങ്കോചമാണ് ഗർഭാശയ സങ്കോചങ്ങൾ. ഇംഗ്ലീഷ്:Uterine contractions. ഗർഭാവസ്ഥയിലും ഗർഭമില്ലാത്ത അവസ്ഥയിൽ ആർത്തവചക്രത്തിലുടനീളം ഗർഭാശയ സങ്കോചങ്ങൾ സംഭവിക്കുന്നു.
ആർത്തവചക്രം മുഴുവൻ
ആർത്തവചക്രത്തിലുടനീളം സംഭവിക്കുന്ന ഗർഭാശയ സങ്കോചങ്ങൾ, എൻഡോമെട്രിയൽ തരംഗങ്ങൾ അല്ലെങ്കിൽ സങ്കോച തരംഗങ്ങൾ എന്നും അറിയപ്പെടുന്നു, മയോമെട്രിയത്തിന്റെ സബ്- എൻഡോമെട്രിയൽ പാളി മാത്രമേ ഈ സങ്കോചങ്ങളിൽ ഉൾപ്പെടുന്നുള്ളൂ.
ഫോളികുലാർ, ല്യൂട്ടൽ ഘട്ടം
ആദ്യകാല ഫോളികുലാർ ഘട്ടത്തിൽ, ഗർഭിണിയല്ലാത്ത സ്ത്രീകളിൽ ഗർഭാശയ സങ്കോചങ്ങൾ മിനിറ്റിൽ 1-2 തവണയും അവസാന 10-15 സെക്കൻഡിൽ സാധാരണയായി 30 mmHg അല്ലെങ്കിൽ അതിൽ കുറവും സംഭവിക്കുന്നു. ഈ സബ്- എൻഡോമെട്രിയൽ പാളി ഈസ്ട്രജൻ, പ്രൊജസ്ട്രോൺ റിസപ്റ്ററുകൾ എന്നിവയാൽ സമ്പന്നമാണ്. സങ്കോചങ്ങളുടെ ആവൃത്തി അണ്ഡോത്പാദനത്തിലേക്ക് മിനിറ്റിൽ 3-4 ആയി വർദ്ധിക്കുന്നു. ല്യൂട്ടിയൽ ഘട്ടത്തിൽ, ഏതെങ്കിലും ഇംപ്ലാന്റേഷൻ സുഗമമാക്കുന്നതിന്, ആവൃത്തിയും തീവ്രതയും കുറയുന്നു.
ആർത്തവം
ഇംപ്ലാന്റേഷൻ സംഭവിച്ചില്ലെങ്കിൽ, സങ്കോചങ്ങളുടെ ആവൃത്തി കുറവായിരിക്കും; എന്നാൽ ആർത്തവസമയത്ത് തീവ്രത 50-നും 200-നും ഇടയിൽ എം.എം.എച്ച്.ജി വരെ വർദ്ധിക്കുകയും പ്രസവസമാനമായ സങ്കോചങ്ങൾ ഉണ്ടാക്കുകയും ചെയ്യുന്നു. ഈ സങ്കോചങ്ങളെ ചിലപ്പോൾ ആർത്തവ മലബന്ധം എന്ന് വിളിക്കുന്നു, ഈ പദം സാധാരണയായി ആർത്തവ വേദനയ്ക്കും ഉപയോഗിക്കുന്നു. ഈ സങ്കോചങ്ങൾ അസുഖകരമോ വേദനാജനകമോ ആയിരിക്കാം, എന്നാൽ പ്രസവസമയത്ത് ഉണ്ടാകുന്ന സങ്കോചങ്ങളെ അപേക്ഷിച്ച് അവയ്ക്ക് വേദന വളരെ കുറവാണ്. വേദനാജനകമായ സങ്കോചങ്ങളെ ഡിസ്മനോറിയ എന്ന് വിളിക്കുന്നു.
യേശുക്രിസ്തുവിന്റെ കുരിശുമരണം
ക്രിസ്ത്വബ്ധം ഒന്നാം നൂറ്റാണ്ടിൽ നടന്നതെന്ന് വിശ്വസിക്കപ്പെടുന്ന യേശുവിന്റെ കുരിശിലേറ്റിയുള്ള മരണത്തെപ്പറ്റി സുവിശേഷകരും പ്രസംഗകരും വിസ്തരിക്കുന്നുണ്ട്. ക്രൈസ്തവരുടെ വിശ്വാസപ്രകാരം ക്രിസ്തുവിന് തന്റെ മരണത്തേക്കുറിച്ച് നേരത്തെ തന്നെ അറിയാമായിരുന്നു. ഇതിലൂടെ അദ്ദേഹം മനുഷ്യനിലെ പാപം ഒഴിവാക്കാൻ ത്യാഗം അവശ്യമാണെന്ന് കാട്ടിക്കൊടുക്കുകയായിരുന്നു.
യേശുക്രിസ്തുവിനെ ക്രൂശിച്ചത് താൻ ചെയ്ത ഏതെങ്കിലും തെറ്റുമൂലം ആയിരുന്നില്ല. "യഹൂദൻമാരുടെ രാജാവ്" എന്ന് സ്വയം അവകാശപ്പെട്ടു എന്നതായിരുന്നു യേശുവിനുമേൽ ആരോപിക്കപ്പെട്ട കുറ്റം. കുറ്റക്കാരെ ക്രൂശിൻമേൽ തൂക്കുന്ന പതിവ് അക്കാലത്തുണ്ടായിരുന്നു, 'ഇവൻ യഹൂദൻമാരുടെ രാജാവ്' എന്നതായിരുന്നു യേശുവിന്റെ കുറ്റകാരണമായി രേഖപ്പെടുത്തിയിരുന്നത്. പഴയനിയമ പ്രവചന പ്രകാരം യഹൂദൻമാർ രാജാവായ മശിഹയെ പ്രതീക്ഷിക്കുന്നവരായിരുന്നു. വാഗ്ദത്ത മശിഹ(ക്രിസ്തു) വരികയും റോമാ സാമ്രാജ്യത്തിന്റെ അധികാരത്തിൻ കീഴിലായിരുന്ന യഹൂദരെ രക്ഷിച്ച് ഭൂമിയിൽ രാജ്യം സ്ഥാപിക്കുകയും സന്തോഷവും സമാധാനവും പുനഃസ്ഥാപിച്ചു കൊടുക്കുമെന്നും അവർ വിശ്വസിച്ചിരുന്നു. എന്നാൽ ശത്രുക്കളെ സ്നേഹിക്കുവാൻ പഠിപ്പിച്ച യേശുവിൽ ഒരു നേതാവിനെ യഹൂദാമത മേധാവികൾ കണ്ടില്ല. കൂടാതെ യഹൂദാമത നേതൃത്വത്തിന്റെ കാപട്യവും കപടഭക്തിയും യേശു തന്റെ പ്രസംഗങ്ങളിലൂടെ തുറന്നു കാണിച്ചു. യേശുവിന്റെ ഉപദേശങ്ങളിലും താൻ ചെയ്ത അത്ഭുതങ്ങളിലും അടയാളങ്ങളിലും രോഗസൗഖ്യത്തിലുമെല്ലാം ആകൃഷ്ടരായ ഒരു വലിയ സമൂഹം യേശുവിൽ വാഗ്ദത്ത മശിഹയെ ദർശിച്ചു. ഇത് യഹൂദാ മതമേലധികാരികളെ ചൊടിപ്പിക്കുകയും യേശുവിനെ കൊന്നുകളയുവാൻ തക്കം പാർത്തിരിക്കുകയും ചെയ്തു. യേശു താനും പിതാവായ ദൈവവും തമ്മിലുള്ള ബന്ധത്തെക്കുറിച്ച് സംസാരിച്ചപ്പോഴും യഹൂദൻമാരുടെ പിതാവായ "അബ്രഹാം ജനിക്കുന്നതിനു മുമ്പേ ഞാൻ ഉണ്ട്" എന്ന് യേശു പറഞ്ഞപ്പോഴും അവർ യേശുവിനെ ദൈവദൂഷണ കുറ്റം ചുമത്തി കൊന്നുകളയാൻ ശ്രമിച്ചിട്ടുണ്ട്. യേശുക്രിസ്തുവിന്റെ പന്ത്രണ്ടു ശിഷ്യൻമാരിൽ ഒരുവൻ യൂദാ ആയിരുന്നു. യൂദയാണ് 30 വെള്ളിക്കാശിന് യേശുവിനെ ഒറ്റിക്കൊടുത്തത്. യേശുക്രിസ്തുവിനോടൊപ്പം സഞ്ചരിക്കുകയും, താമസിക്കുകയും ചെയ്തുകൊണ്ടിരുന്ന യൂദാ ഒടുവിൽ ഒറ്റിക്കൊടുക്കലിന് ശേഷം തകർന്ന ഹൃദയത്തോടെ പറഞ്ഞു - "ഞാൻ കുറ്റമില്ലാത്ത രക്തത്തെ കാണിച്ചു കൊടുത്തതിനാൽ പാപം ചെയ്തു..." യേശുക്രിസ്തുവിനെ യെഹൂദൻമാരുടെ സാന്നിദ്ധ്യത്തിൽ വിസ്തരിച്ച പീലാത്തോസ്, വെള്ളം എടുത്ത് പുരുഷാരം കാൺകെ കൈകഴുകി, "ഈ നീതിമാന്റെ രക്തത്തിൽ എനിക്കു കുറ്റം ഇല്ല, നിങ്ങൾ തന്നെ നോക്കിക്കൊൾവിൻ എന്നു പറഞ്ഞു" അവനെ ക്രൂശിയ്ക്ക, ക്രൂശിയ്ക്ക എന്ന് അലറിവിളിക്കുന്ന പുരുഷ മഹാസമുദ്രത്തിന്റെ നടുവിൽ നിന്നാണ് ഈ പ്രഖ്യാപനം പീലാത്തോസ് നടത്തിയത്. തന്നെ കൊല്ലുവാൻ വന്ന യെഹൂദൻമാരോടായി യേശുക്രിസ്തു ചോദിച്ചു. "നിങ്ങളിൽ ആർ എന്നെ പാപത്തെക്കുറിച്ച് ബോധം വരുത്തുന്നു?" യേശുക്രിസ്തുവിന്റെ ഉപദേശങ്ങളിൽ മാത്രമല്ല, ജീവിതത്തിലും വിശുദ്ധി പുലർത്തണം എന്ന സന്ദേശം നിറഞ്ഞ് നിന്നിരുന്നു.
യേശുക്രിസ്തുവിന്റെ ക്രൂശുമരണം
യേശുവിനെ യെഹൂദമത മേധാവികളുടെ നിർബന്ധപ്രകാരം, കുറ്റമില്ലാത്തവൻ എന്ന് കണ്ടെത്തപ്പെട്ടിട്ടും കുരിശിൽ തൂക്കിക്കൊന്നു. തുടർന്ന് ശവശരീരം ഒരു കല്ലറയിൽ അടക്കം ചെയ്തു. താൻ മരിക്കുകയും, മരണാനന്തരം മൂന്നാം നാൾ ഉയിർത്തെഴുന്നേല്ക്കുകയും ചെയ്യും എന്ന് യേശു നേരത്തെ പ്രഖ്യാപിച്ചിരുന്നു. ശിഷ്യൻമാർ യേശുവിന്റെ ശവശരീരം മോഷ്ടിച്ച് കൊണ്ടുപോയിട്ട് അവൻ ഉയിർത്തെഴുന്നേറ്റിരിക്കുന്നു എന്ന് പ്രഖ്യാപിക്കാതിരിയ്ക്കേണ്ടതിന് കല്ലറയ്ക്കു ചുറ്റും പട്ടാളക്കാവൽ ഏർപ്പെടുത്തി. പക്ഷേ, യേശുക്രിസ്തു, കാവൽക്കാർ നോക്കിനിൽക്കേ ഉയിർത്തെഴുന്നേറ്റു. ഇതാണ് യേശുക്രിസ്തുവിന്റെ ചരിത്രം രേഖപ്പെടുത്തിയിട്ടുള്ള പുതിയനിയമത്തിലെ നാല് സുവിശേഷങ്ങളിൽ നിന്ന് ലഭിക്കുന്ന വിവരണം.
യേശുക്രിസ്തുവിന്റെ മരണം പ്രവചന നിവൃത്തീകരണം
യേശുക്രിസ്തുവിന്റെ മരണത്തെ പ്രവചിക്കുന്ന അനേക ഭാഗങ്ങൾ ബൈബിളിലെ പഴയനിയമത്തിൽ ഉൾപ്പെട്ടിരിക്കുന്നു.
യേശുക്രിസ്തുവിന്റെ മരണം ദൈവശാസ്ത്ര വീക്ഷണം
ലോകത്തിന്റെ പാപത്തെ ചുമക്കുന്ന ദൈവത്തിന്റെ കുഞ്ഞാടായ യേശുക്രിസ്തു കാൽവറി ക്രൂശിൽ യാഗമായി അർപ്പിക്കപ്പെട്ടു. മുഴുവൻ ലോകത്തിന്റേയും പാപത്തിന്റെ ശിക്ഷ ശിരസ്സിലേറ്റി യേശുക്രിസ്തു ഒരു യാഗമായി. എന്നാൽ യേശുക്രിസ്തു മരിച്ച് അടക്കപ്പെടുക മാത്രമല്ല, ഉയിർത്തെഴുന്നേറ്റ് ഇന്നും ജീവിക്കുന്നു. അതിനാൽ അതൊരു നിത്യയാഗമാണ്. അതുകൊണ്ട് യേശുക്രിസ്തുവിന്റെ യാഗത്തിൽ വിശ്വാസം അർപ്പിക്കുന്നവർക്ക് എന്നേക്കുമായി പാപമോചനം ലഭിക്കുന്നു.
യേശുക്രിസ്തുവിന്റെ മരണം ചരിത്രപരമായ തെളിവുകൾ
ക്രൈസ്തവർ അല്ലായിരുന്ന ചരിത്രകാരൻമാരായ ജൊസീഫസ്, ടാസിട്ടസ്, പ്ളിനി തുടങ്ങിയവരും, യേശുക്രിസ്തുവിന്റെ പാവനമായ ജീവിതത്തെക്കുറിച്ചും ക്രൂശുമരണത്തെക്കുറിച്ചും സൂചിപ്പിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:യേശു
Kreuzigung
ലോപ് മരുഭൂമി
ലോപ് മരുഭൂമി ചൈനയിലെ സ്വയംഭരണപ്രദേശമായ സിൻ ജിയാങ്ങ് ഉയ്ഗൂർൽ കിടക്കുന്ന മരുഭൂമിയാണിത്.
ഇതും കാണൂ
വർഗ്ഗം:ഏഷ്യയിലെ മരുഭൂമികൾ
ഗേറ്റ്സ് ഒഫ് ദി ആർട്ടിക് ദേശീയോദ്യാനം
അമേരിക്കൻ ഐക്യനാടുകളിലെ അലാസ്കയിൽ സ്ഥിതിചെയ്യുന്ന ഒരു ദേശീയോദ്യാനമാണ് ഗേറ്റ്സ് ഒഫ് ദി ആർട്ടിക് (ഇംഗ്ലീഷ്: Gates of the Arctic National Park and Preserve). അമേരിക്കൻ ഐക്യനാടുകളിലെ ഏറ്റവും വടക്കേ അറ്റത്ത് സ്ഥിതിചെയ്യുന്ന ദേശീയോദ്യാനം കൂടിയാണ് ഇത്. 8,472,506 acres വിസ്തൃതിയുള്ള, ഈ ദേശീയോദ്യാനത്തിന് അമേരിക്കയിലെ ദേശീയോദ്യാനങ്ങളിൽ വെച്ച് വലിപ്പത്തിൽ രണ്ടാം സ്ഥാനമാണുള്ളത്. ബ്രൂക്സ് മലനിരകളുടെ ഒരു ഭാഗം ദേശീയോദ്യാനത്തിന്റെ പരിധിയിൽ വരുന്നു. 1978 ഡിസംബർ 1ന്, ഈ പ്രദേശത്തിന് ദേശീയ സ്മാരക പദവി ലഭിച്ചിരുന്നു. 1980-ൽ അലാസ്കയിലെ ദേശീയ പ്രാധാന്യമുള്ള പ്രദേശങ്ങളുടെ സംരക്ഷണ നിയമം പ്രാബല്യത്തിൽ വന്നതോടുകൂടെ ഗേറ്റ്സ് ഓഫ് ദി ആർട്ടിക്കിന് ദേശീയോദ്യാന പദവി ലഭിച്ചു.
ബാഹ്യ ലിങ്കുകൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ഇന്ത്യൻ 1 പൈസ നാണയം
ഇന്ത്യൻ 1 പൈസ നാണയം ( ആംഗലം"paisa), 2011 വരെ ഇന്ത്യൻ നാണയവ്യവസ്ഥ യുടെ ഒരു ഏകകം ആയിരുന്നു ഇന്ത്യൻ രൂപയുടെ നൂറിലൊന്ന് (1/100) ആയിരുന്നു ഇതിന്റെ മൂല്യം . പൈസയുടെ ചിഹ്നം p.
1955 ൽ ഇന്ത്യ നാണയനിർമ്മാണത്തിനായി മെട്രിക് സമ്പ്രദായം സ്വീകരിച്ച് "ഇന്ത്യൻ നാണയനിയമം" ഭേദഗതി ചെയ്തു. തുടർന്ന്, 1957 ഏപ്രിൽ 1 ന് ഒരു പൈസ നാണയങ്ങൾ അവതരിപ്പിച്ചു. 1957 മുതൽ 1964 വരെ ഒരു പൈസ നാണയത്തെ "നയാ പൈസ" (ഇംഗ്ലീഷ്: naya paisa ) എന്നാണ് പറഞ്ഞിരുന്നത്. കൂടാതെ 1964 ജൂൺ 1 ന് "നയാ" എന്ന പദം ഉപേക്ഷിക്കുകയും വിഭാഗത്തെ "ഒരു പൈസ" എന്ന് വിളിക്കുകയും ചെയ്തു. ഒരു പൈസ നാണയം വിലയില്ലാതാക്കി., അത് ഇപ്പോൾ നിയമപരമായ നാണയമല്ല.
ചരിത്രം
1957-ന് മുമ്പ് ഇന്ത്യൻ രൂപ ദശാംശ സമ്പ്രദായം ആയിരുന്നില്ല എ.ഡി 1835 മുതൽ 1957 വരെയുള്ള രൂപയെ 16 അണകളായി വിഭജിച്ചു. ഓരോ അണയെയും നാല് ഇന്ത്യൻ പൈസകളായും ഓരോ പൈസയും മൂന്ന് ഇന്ത്യൻ പൈകളായുംവിഭജിച്ചു,  1947 ൽ പൈ പിൻ വലിച്ച് വിലയില്ലാതാക്കി. നാണയനിർമ്മാണത്തിനുള്ള മെട്രിക് സമ്പ്രദായം സ്വീകരിക്കുന്നതിന് 1955 ൽ ഇന്ത്യ "ഇന്ത്യൻ നാണയ നിയമം" ഭേദഗതി ചെയ്തു. പൈസ നാണയങ്ങൾ 1957 ൽ അവതരിപ്പിച്ചു, എന്നാൽ 1957 മുതൽ 1964 വരെ നാണയത്തെ "നയാ പൈസ" (ഇംഗ്ലീഷ്: ന്യൂ പൈസ ) എന്നാണ് വിളിച്ചിരുന്നത്. . 1964 ജൂൺ 1-ന് "നയാ" എന്ന പദം ഉപേക്ഷിക്കുകയും വിഭാഗത്തെ "ഒരു പൈസ" എന്ന് വിളിക്കുകയും ചെയ്തു. "ദി ഡെസിമൽ സീരീസിന്റെ" ഭാഗമായി ഒരു പൈസ നാണയങ്ങൾ നൽകി. ഒരു പൈസ നാണയം ചംക്രമണത്തിൽ നിന്ന് പിൻവലിക്കുകയും 2011 ജൂൺ 30 ന് വിലയില്ലാതാക്കുകയും ചെയ്തു.
പരാമർശങ്ങൾ
വർഗ്ഗം:ഇന്ത്യയിലെ നാണയങ്ങൾ വർഗ്ഗം:Pages with unreviewed translations വർഗ്ഗം:പൈസ
വാലൻ
കേരളത്തിലുള്ളള ധീവര വിഭാഗത്തിൽ പെട്ട ഒരു പ്രമുഖ ജനസമൂഹമാണ് വാലന്മാർ. പരമ്പരാഗതമായി മത്സ്യബന്ധനം നടത്തി  ഉപജീവനം നടത്തുന്ന വിഭാഗമാണ് ഇവർ. മത്സ്യബന്ധനം കുലത്തൊഴിലായി സ്വീകരിച്ചിട്ടുള്ള പല വിഭാഗങ്ങളുണ്ട്. ഇവർ സമാനമായ തൊഴിൽമേഖലയിലാണ് ഏർപ്പെട്ടിട്ടുള്ളതെങ്കിലും പ്രാദേശികമായി വ്യത്യസ്ത പേരുകളിലാണ് അറിയപ്പെട്ടുപോരുന്നത്. അരയന്മാർ, മുക്കുവർ, വാലന്മാർ തുടങ്ങിയവർ ഇക്കൂട്ടത്തിൽപ്പെടുന്നു. പിൽക്കാലത്ത് ധീവരർ എന്ന പൊതുനാമത്തിൽ ഇവർ അറിയപ്പെടുകയും ഇവർക്കിടയിൽ പൊതുവായ കൂട്ടായ്മ ഉണ്ടാവുകയും ചെയ്തു.
വർഗ്ഗം:കേരളത്തിലെ ജാതികൾ
കിസിൽ കും
കിസിൽ കും അല്ലെങ്കിൽ ക്വിസിൽക്വും ലോകത്തിലെ പതിനാറാമത്തെ വലിയ മരുഭൂമിയാണ്. ടർക്കിക് ഭാഷയിൽ ഇതിന്റെ പേരിന്റെ അർത്ഥം ചുവന്ന മണൽ എന്നാണ്. മദ്ധ്യേഷ്യയിലെ ദവോബ് എന്ന പ്രദേശത്തിൽ അമു ദാരിയ, സിർ ദാരിയ എന്നീ നദികൾക്കിടയിൽ സ്ഥിതിചെയ്യുന്നു. ഈ പ്രദേശം ചരിത്രപരമായി ട്രാൻസോക്സാനിയ അല്ലെങ്കിൽ സോഗ്ദിയാന എന്ന് അറിയപ്പെട്ടു. ഇപ്പോൾ ഈ മരുഭൂമി കസാഖ്സ്ഥാൻ, ഉസ്ബെക്കിസ്ഥാൻ, ഭാഗികമായി തുർക്‌മെനിസ്ഥാൻ എന്നിവിടങ്ങളിലായി വ്യാപിച്ചുകിടക്കുന്നു. ഇത് 298,000 km2 (115,000 sq mi) വിസ്തൃതിയുള്ളതാണ്.
ഭൂമിശാസ്ത്രം
സമുദ്രനിരപ്പിൽ നിന്ന് 300 മീറ്റർ വരെ ഉയരമുള്ള പ്രദേശമാണിത്. താഴ്വാരങ്ങളും ഉയർന്ന പ്രദേശങ്ങളും നിറഞ്ഞ മരുഭൂമിയാണിത്. മിക്ക പ്രദേശങ്ങളിലും മണൽക്കൂനകൾ നിറഞ്ഞിരിക്കുന്നു. ചിലയിടങ്ങളിൽ മരുപ്പച്ചകളും കാണാനാകും. ഇവയിലും ഇതിലൂടെ ഒഴുകുന്ന നദികളുടെ തീരങ്ങളിലും കൃഷിഭൂമികളുണ്ട്. മേയ് മുതൽ സെപ്റ്റംബർ വരെയുള്ള വേനൽക്കാലത്ത് താപനില അതിയായി വർദ്ധിക്കും. ഉൾപ്രദേശത്തുള്ള ഒരു പട്ടണമായ കെർക്കി അമു ദാര്യാ നദിയുടെ തീരത്തു സ്ഥിതി ചെയ്യുന്നു. ഇവിടെ 1983 ജൂലൈയിൽ ഉയർന്ന താപനില 51.7 C അനുഭവപ്പെട്ടു.
ജന്തുജാലങ്ങൾ
റഷ്യൻ ആമ(Testudo horsfieldii), 5.2 അടിയോളം വലിപ്പമുള്ള വളരെ വലിയ മരുഭൂമിവാസിയായ പല്ലി (Varanus griseus) , സൈഗ അന്റിലോപ്പ് (Saiga tatarica) എന്നിവയെ ഇവിടെ കാണാനാകും.
1971ൽ സ്ഥാപിക്കപ്പെട്ട ബുഖാറ പ്രവിശ്യയിലെ കിസിൽ കും പ്രകൃതിസംരക്ഷണ പ്രദേശം ഇവിടെയുണ്ട്. 101,000 km2 (39,000 sq mi) ആണ് ഇതിന്റെ വിസ്തീർണ്ണം. അമു ദാര്യ നദിയുടെ വൃഷ്ടിപ്രദേശത്താണീ പ്രകൃതിസംരക്ഷണപ്രദേശം സ്ഥിതി ചെയ്യുന്നത്. ബുഖാറ മാൻ(Cervus elaphus) ,കാട്ടുപന്നി(Sus scrofa), Common Pheasant (Phasianus colchicus), സ്വർണ്ണപ്പരുന്ത് (Aquila chrysaetus) എന്നിവ ഇവിടെയുണ്ട്. ജെയ്രാൻ എന്ന മറ്റൊരു നേചർ റിസർവ്വും ഇവിടെയുണ്ട്.
പാലിയന്റോളജി
ഇവിടത്തെ പാറകളിൽ അനേകം തരം ഫോസ്സിലുകൾ കാണാനുണ്ട്.
സമ്പദ് രംഗം
ഇവിടെ വസിക്കുന്ന ജനത കിസിൽ കുമിലെ വലിയ പ്രദേശങ്ങൾ തങ്ങളുടെ കന്നുകാലികളെ മേയ്ക്കാൻ ഉപയോഗിക്കുന്നു.
കിസിൽ കും സ്വർണ്ണം, യുറേനിയം, ചെമ്പ്, അലൂമിനിയം, വെള്ളി, പ്രകൃതിവാതകം, എണ്ണ എന്നിവയാൽ സമ്പുഷ്ടമാണ്.
അവലംബം
വർഗ്ഗം:മരുഭൂമികൾ വർഗ്ഗം:ഏഷ്യയിലെ മരുഭൂമികൾ വർഗ്ഗം:മദ്ധ്യേഷ്യ വർഗ്ഗം:ഖസാഖ്‌സ്ഥാൻ വർഗ്ഗം:തുർക്ക്മെനിസ്താൻ വർഗ്ഗം:ഉസ്ബെക്കിസ്ഥാൻ
പാറൊ അന്താരാഷ്ട്ര വിമാനത്താവളം
പകൽ സമയത്ത് നേരിട്ട് കാഴ്ചയുള്ള സാഹചര്യങ്ങളിൽ മാത്രമേ പാറൊ വിമാനത്താവളത്തിൽ വിമാനമിറക്കാൻ അനുവദിക്കുന്നുള്ളൂ. 2011 വരെ ഭൂട്ടാനിലെ ഏക വിമാനത്താവളം ഇതായിരുന്നു. റോഡുവഴി ഈ വിമാനത്താവളം തിംഫുവിൽ നിന്ന് 54 കിലോമീറ്റർ ദൂരെയാണ്.
ചരിത്രം
1968-ൽ ഇന്ത്യൻ ബോർഡർ റോഡ്സ് ഓർഗനൈസേഷൻ പാറോ താഴ്വരയിൽ വിമാനമിറങ്ങുവാനുള്ള ഒരു സ്ട്രിപ് നിർമിച്ചു. ഇന്ത്യൻ സൈന്യത്തിന്റെ ഹെലിക്കോപ്റ്ററുകൾ ഭൂട്ടാൻ ഗവണ്മെന്റിനുവേണ്ടി ഉപയോഗിക്കുവാനായിരുന്ന് ഈ എയർ സ്ട്രിപ് ആദ്യം ഉപയോഗിച്ചിരുന്നത്. ഭൂട്ടാന്റെ ആദ്യത്തെ വിമാനക്കമ്പനിയായ ഡ്രൂക് എയർ 1981 ഏപ്രിൽ 5-ന് ആരംഭിച്ചു.
വളരെ 'ആഴമുള്ള' ഒരു താഴ്വരയിൽ സമുദ്രനിരപ്പിൽ നിന്ന് 7332 അടി ഉയരത്തിലാണ് ഈ വിമാനത്താവലം സ്ഥിതി ചെയ്യുന്നത്. ചുറ്റും 18000 അടി വരെ ഉയരമുള്ള പർവ്വതങ്ങളാണുള്ളത്. വിമാനത്താവളത്തിന്റെ റൺവേയ്ക്ക് 3900 അടി നീളമാണുള്ളത്. പാറൊ വിമാനത്താവളത്തിൽ നിന്ന് പറത്താനാവുന്ന വിമാനങ്ങൾ പരിമിതമാണ്. ഇന്ധനം നിറയ്ക്കാതെ കൽക്കട്ടയിലേയ്ക്കും തിരിച്ചും പറക്കാൻ സാധിക്കുന്നതും പെട്ടെന്ന് ഉയരാൻ സാധിക്കുന്നതും 18–20 സീറ്റ് ഉള്ളതുമായതും ചെറിയ റൺവേയിൽ നിന്ന് പറന്നുയരാനും ഇറങ്ങാനും സാധിക്കുന്നതുമായ വിമാനമായിരുന്നു 1978-80 കാലഘട്ടത്തിൽ ആവശ്യമായിരുന്നത്. പാറൊയിൽ ലഭ്യമായ അടിസ്ഥാനസൗകര്യങ്ങളും കുറവായിരുന്നു. മൂന്ന് തരം വിമാനങ്ങൾ പരീക്ഷണപ്പറക്കലുകൾക്ക് തിരഞ്ഞെടുത്തുവെങ്കിലും ഇവയൊന്നും അനുയോജ്യമായിരുന്നില്ല.
1981-ൽ ഇന്ത്യൻ ഗവണ്മെന്റ് ഭാരം കുറഞ്ഞ വിമാനങ്ങൾക്കായി ഒരു കമ്മിറ്റി രൂപീകരിച്ചു. ഈ കമ്മിറ്റിയുടെ പഠനം അടിസ്ഥാനമാക്കി ഭൂട്ടാൻ ഗവണ്മെന്റ് ഒരു ഡോർണിയർ 228-200 വിമാനം വാങ്ങുവാൻ തീരുമാനിച്ചു. രണ്ടാമതൊരു വിമാനം കൂടി 1983-ൽ വാങ്ങുവാനുള്ള സാദ്ധ്യത നിലനിർത്തുന്നതായിരുന്നു കരാർ. ആദ്യ 18-സീറ്റ് ഡോർണിയർ 228-200 പാറൊ വിമാനത്താവളത്തിൽ 1983 ജനുവരി 14-ന് ഇറങ്ങി. പാറോ സോങ്ങിലെ ലാമയായിരുന്നു വിമാനമിറങ്ങേണ്ട സമയവും ആൾക്കാരുടെ എണ്ണവും വിമാനം പാർക്ക് ചെയ്യേണ്ട ദിശയും മറ്റും തീരുമാനിച്ചത്!
ഡ്രൂക് എയർ 1983 മുതൽ കൽക്കട്ടയിലേയ്ക്കും പിറ്റേദിവസം തിരികെയും വിമാന സർവ്വീസ് ആരംഭിച്ചു. റൺവേയും രണ്ട് മുറികളുള്ള ഒരു കെട്ടിടവുമാണ് അന്ന് ഇവിടെയുണ്ടായിരുന്നത്. സിവിൽ ഏവിയേഷൻ വകുപ്പ് 1986 ജനുവരിയിൽ പ്രവർത്തനമാരംഭിക്കുന്നതിന് മുൻപ് വിമാനത്താവളത്തിന്റെ നടത്തിപ്പ് ചുമതല ഡ്രൂക് എയറിനായിരുന്നു.
1990-ൽ റൺവേയുടെ നീളം 6445 അടിയായി വർദ്ധിപ്പിച്ചു. കൂടുതൽ ഭാരമുള്ള വിമാനങ്ങൾക്ക് ഇറങ്ങാനായി ബലവത്താക്കുകയും ചെയ്തു. വിമാനങ്ങൾ സംരക്ഷിക്കുവാൻ ഒരു ഹാങറും നിർമ്മിക്കപ്പെട്ടു. ഇതിനായുള്ള പണം ഭാഗികമായി മുടക്കിയത് ഇന്ത്യൻ ഗവണ്മെന്റായിരുന്നു.
1988 നവംബർ 21-ന് ഡ്രൂക് എയറിന്റെ ആദ്യ ജെറ്റ് (ബിഎഇ 146-100 പാറൊ വിമാനത്താവളത്തിലെത്തി. 2003-ൽ ആദ്യ എയർബസ് എ319-100 ഇവിടെയെത്തി.
2010 ഓഗസ്റ്റ് മുതൽ ബുദ്ധ എയർ പാറോയിലേയ്ക്ക് ചാർട്ടർ ചെയ്ത വിമാനങ്ങൾ അയയ്ക്കാൻ ആരംഭിച്ചു. ഭൂട്ടാനിലെ ആദ്യ സ്വകാര്യ വിമാനക്കമ്പനിയായ ടാഷി എയർ 2011 ഡിസംബറിൽ സർവ്വീസ് ആരംഭിച്ചു.
അവലംബം
വർഗ്ഗം:ഭൂട്ടാൻ വർഗ്ഗം:ഏഷ്യയിലെ വിമാനത്താവളങ്ങൾ
വില്ലേജ് റോക്ക്സ്റ്റാർസ്
റിമാ ദാസ് രചനയും സംവിധാനവും നിർവ്വഹിച്ച് 2017-ൽ പുറത്തിറങ്ങിയ ഒരു ആസ്സാമീസ് ഉപഭാഷയായ കാമരൂപിയിൽ നിർമ്മിച്ച ചലച്ചിത്രമാണ് വില്ലേജ് റോക്ക് സ്റ്റാർസ് (ভিলেজ ৰকষ্টাৰছ্). സ്വന്തമായി ഒരു ഗിറ്റാർ വാങ്ങുന്നതും കൂട്ടുകാരുമൊത്ത് ഒരു റോക്ക് ബാൻഡ് തുടങ്ങുന്നതും സ്വപ്നം കണ്ടു ജീവിക്കുന്ന ധനു എന്ന പത്തു വയസ്സുകാരി പെൺകുട്ടിയുടെ കഥയാണ് ചിത്രം പറയുന്നത്. ആസാമിലെ ഒരു കുഗ്രാമത്തിന്റെയും അവിടുത്തെ ദരിദ്രകുടുംബങ്ങളുടെയും പശ്ചാത്തലത്തിലാണ് ചിത്രത്തിന്റെ കഥ പുരോഗമിക്കുന്നത്. 2017ലെ അറുപത്തഞ്ചാമത് ദേശീയ ചലച്ചിത്ര പുരസ്കാരദാനച്ചടങ്ങിൽ മികച്ച ചലച്ചിത്രത്തിനുള്ള ദേശീയ പുരസ്കാരം ഈ ചിത്രത്തിനു ലഭിച്ചു. ഇതിനുപുറമേ മികച്ച ബാലതാരം, മികച്ച ലൊക്കേഷൻ സൗണ്ട് റെക്കോർഡിസ്റ്റ്, മികച്ച എഡിറ്റിംഗ് എന്നിങ്ങനെ മൂന്നു വിഭാഗങ്ങളിലായി വില്ലേജ് റോക്ക്സ്റ്റാർസ് പുരസ്കാരങ്ങൾ കരസ്ഥമാക്കിയിട്ടുണ്ട്. 2018 ൽ ഓസ്കാറിലേക്ക് ഈ ചിത്രത്തെയാണ് ഇന്ത്യയിൽ നിന്ന് നാമനിർദ്ദേശം ചെയ്തിരുന്നത്.
പുരസ്കാരങ്ങൾ
At International Children's Film Festival India (ICFFI) 2017
സംവിധായകയുടെ കുറിപ്പ്
മൂന്നു വർഷങ്ങൾക്കുമുൻപ് ഞാൻ എന്റെ ഗ്രാമത്തിൽ വെച്ച് മാൻ വിത്ത് ദി ബൈനോക്കുലർ (അന്തർദൃഷ്ടി) എന്ന സിനിമയിലെ ഷൂട്ടിംഗ് സമയത്ത്, ഈ ഗ്രാമീണ കുട്ടികളുമായി പതിവായി ബന്ധപ്പെട്ട് അവരുടെ കഥ പറയാൻ തീരുമാനിച്ചു, അത് എന്റെ കഥ കൂടിയായിരുന്നു.ഈ സമ്പന്ന അനുഭവങ്ങളെക്കുറിച്ച് ഞാൻ തിരിച്ചെത്തുമ്പോൾ, കുട്ടികൾ ചെയ്യേണ്ട പ്രവർത്തനങ്ങളാൽ ഞാൻ അതിശയപ്പെടുന്നു, നഗരങ്ങളിലെ കുട്ടികളുടെ ജീവിതത്തിന്റെ ഭാവനകൾ എത്ര വ്യത്യസ്തമാണ്.എല്ലാ വസ്തുക്കളെയും ഞാൻ പകർത്തി.യുവതി, ധനു, മഴ എന്നിവയെയും ആൺകുട്ടികളുടെ സംഘവും അവരുടെ ദുരന്തങ്ങളും യഥാർത്ഥ മഴയിലും വെള്ളപ്പൊക്കത്തിലുംതന്നെ ഷൂട്ട് ചെയ്തു.എന്റെ ആദ്യ ചിത്രത്തിനൊപ്പം ഞാൻ ഇത് ഷൂട്ട് ചെയ്യാൻ തുടങ്ങി. ഫണ്ടില്ലെങ്കിലും എന്റെ ക്യാമറയിൽ നിന്ന് ഷൂട്ടിംഗ് പൂർത്തിയാക്കി. എന്റെ കസിൻ മല്ലികയും സിനിമയിൽ അഭിനയിച്ച കുട്ടികളും എന്നെ സഹായിച്ചു. ഞാൻ മുംബൈയിലേക്കും എന്റെ ഗ്രാമമായ ഛായാഗോണിലേക്കും മാറിത്താമസിക്കുന്ന സമയം. കുട്ടികൾ എന്റെ വരവിനായി കാത്തിരുന്നു.അടുത്ത ദിവസം ഷൂട്ടിംഗ് ഷെഡ്യൂൾ എടുക്കുന്നതിനു മുൻപായി അവർ പങ്കെടുക്കുന്നു, സൂര്യോദയത്തിന്റെ ആദ്യ പ്രകാശത്തെ പിടിക്കാൻ അവർ എന്നെ കിടക്കയിൽ നിന്ന് വലിച്ചിഴയ്ക്കുന്നതുപോലെയാണെനിക്കാ അനുഭവം.
പുറംകണ്ണികൾ
വർഗ്ഗം:ആസ്സാമീസ് ചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
മെസോസ്ഫിയർ
അന്തരീക്ഷത്തിലെ ഒരു പാളിയാണ് മെസോസ്ഫിയർ (from Greek mesos "middle" and sphaira "sphere"). സ്ട്രാറ്റോസ്ഫിയറിന് മുകളിലായും മെസോപാസിന് താഴെയുമായിട്ടാണ് ഇത് നിലകൊള്ളുന്നത്. ഈ ഭാഗത്ത് നിന്നു ഉയരത്തിലേക്ക് പോകുന്തോറും താപനില കുറഞ്ഞ് വരുന്നു. മെസോസ്ഫിയറിൻറെ മുകളിലത്തെ ഭാഗത്തെ മെസോപാസ് എന്നാണ് വിളിക്കുന്നത്. ഇവിടെ ഭൂമിയെപ്പോലെ തണുപ്പുള്ള അവസ്ഥയാണുള്ളത്. ഇവിടെ -143 C താപനില താഴുന്നു. ഭൂമിയുടെ ഉപരിതലത്തിൽ നിന്നും 100 km, ഉയരത്തിലാണ് മെസോസ്ഫിയർ നിലകൊള്ളുന്നത്. =അവലംബം=
പുറത്തേക്കുള്ള കണ്ണികൾ
വർഗ്ഗം:അന്തരീക്ഷം വർഗ്ഗം:അന്തരീക്ഷ പാളികൾ
മദർ!
2017 അമേരിക്കൻ മനഃശാസ്ത്ര ഹൊറർ ചലച്ചിത്രമാണ് മദർ! (stylized as mother!). ഡാരെൻ ആരോനോഫ്സ്കി എഴുതിയതും സംവിധാനം ചെയ്തതും ആയ ഈ ചിത്രത്തിൽ ജെന്നിഫർ ലോറൻസ്, ജാവിയർ ബാർഡാം, എഡ് ഹാരിസ്, മൈക്കൽ പിഫെഫർ എന്നിവർ അഭിനയിക്കുന്നു.
ബാഹ്യ ലിങ്കുകൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ദ ബാസ്കറ്റ് ഓഫ് ആപ്പിൾസ്
1893-ൽ ഫ്രഞ്ച് കലാകാരനായ പോൾ സെസാനെ വരച്ച നിശ്ചലമായ ഒരു ഓയിൽ പെയിന്റിംഗാണ് ദി ബാസ്കറ്റ് ഓഫ് ആപ്പിൾസ് (ഫ്രഞ്ച്: Le panier de pommes). ഒന്നിലധികം വീക്ഷണങ്ങൾ സൃഷ്ടിക്കുന്നതിന് വസ്‌തുക്കളെ വികലമാക്കുന്നതിന് അനുകൂലമായ റിയലിസ്റ്റിക് പ്രാതിനിധ്യത്തെ പെയിന്റിംഗ് അവഗണിക്കുന്നു. ഈ സമീപനം ഒടുവിൽ ഫൗവിസവും ക്യൂബിസവും ഉൾപ്പെടെയുള്ള മറ്റ് കലാ പ്രസ്ഥാനങ്ങളെ സ്വാധീനിച്ചു. ഈ ചിത്രം ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിന്റെ ഹെലൻ ബിർച്ച് ബാർട്ട്ലെറ്റ് മെമ്മോറിയൽ ശേഖരത്തിൽ പെട്ടതാണ്.
പശ്ചാത്തലം
നിയോക്ലാസിക്കൽ കാലഘട്ടം മുതൽ, നിശ്ചലജീവിതം എന്ന വിഷയം കലാകാരന്മാർ ഒരു നിസ്സാര വിഷയമായി തള്ളിക്കളയുന്നു. മതപരവും ചരിത്രപരവുമായ പെയിന്റിംഗുകൾ അല്ലെങ്കിൽ ലാൻഡ്സ്കേപ്പുകൾ, ഛായാചിത്രങ്ങൾ എന്നിവയുടെ അതേ പ്രാധാന്യമുള്ളതായി ഈ ചിത്രം കണക്കാക്കപ്പെട്ടിരുന്നില്ല. 17-ആം നൂറ്റാണ്ടിലെ വടക്കൻ യൂറോപ്യൻ കലയിൽ, പ്രത്യേകിച്ച് നെതർലാൻഡിൽ, ഇത് ചെറിയ സ്വാധീനം ചെലുത്തിയതാണ് ഇതിനൊരു അപവാദം. കലയിലെ നിശ്ചലജീവിതത്തോടുള്ള ഈ അവഗണന സെസാനെ അത് ഒരു ആകർഷകമായ വിഷയമാക്കി മാറ്റി. ഈ വിഷയം തനിക്ക് പരീക്ഷിക്കാൻ കഴിയുന്ന ഒരു ശൂന്യമായ സ്ലേറ്റായി കണക്കാക്കി. വിഷയത്തിന്റെ ചിത്രീകരണത്തിൽ കൺവെൻഷനുകളുടെ അഭാവം മൂലം, അധികം സ്പർശിക്കാത്ത ഈ മേഖലയിൽ അർത്ഥം സൃഷ്ടിക്കാനുള്ള സ്വാതന്ത്ര്യം സെസാനിന് ലഭിച്ചു. നിശ്ചലജീവിതത്തെക്കുറിച്ചുള്ള തന്റെ പെയിന്റിംഗുകൾ ഉപയോഗിച്ച് സെസാൻ ഈ വിഷയം ഫലപ്രദമായി പുനർനിർമ്മിക്കുകയും പുനരുജ്ജീവിപ്പിക്കുകയും ചെയ്തു. അത് പിന്നീട് 20-ാം നൂറ്റാണ്ടിലെ പാബ്ലോ പിക്കാസോ, ഹെൻറി മാറ്റിസ്സെ തുടങ്ങിയ കലാകാരന്മാരിൽ വലിയ സ്വാധീനം ചെലുത്തി.
വിവരണം
ദ ബാസ്കറ്റ് ഓഫ് ആപ്പിൾസ് പെയിന്റിംഗിൽ ഒരു മേശയിൽ ഒരു കുപ്പിയും ഒരു കൊട്ട നിറയെ ആപ്പിളും ചിത്രീകരിക്കുന്നു. 65 സെ.മീ x 80 സെ.മീ വലിപ്പമുള്ള ക്യാൻവാസ് താഴെ ഇടതുവശത്ത് "P. Cézanne" എന്ന് അടയാളപ്പെടുത്തിയിരിക്കുന്നു. വ്യത്യസ്‌തമായ കാഴ്‌ചപ്പാടിന്റെ പേരിലാണ്‌ പെയിന്റിംഗ്‌ ശ്രദ്ധേയമാകുന്നത്‌. ചരിഞ്ഞ കുപ്പി, കൊട്ടയുടെ ചെരിവ്, മേശവിരിയുടെ വരകളുള്ള കുക്കികളുടെ മുൻഭാഗം മെഷ് തുടങ്ങിയ പെയിന്റിംഗിന്റെ അസന്തുലിതമായ ഭാഗങ്ങൾ കാരണം ഈ ചിത്രം ഒരു സമതുലിതമായ രചനയായി വിശേഷിപ്പിക്കപ്പെടുന്നു.
External links
വർഗ്ഗം:ചിത്രങ്ങൾ
ഷിയാമി‌പൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഷിയാമി‌പൂർ.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഷിയാമി‌പൂർ ൽ 27 വീടുകൾ ഉണ്ട്. ആകെ ജനസംഖ്യ 130 ആണ്. ഇതിൽ 71 പുരുഷന്മാരും 59 സ്ത്രീകളും ഉൾപ്പെടുന്നു. ഷിയാമി‌പൂർ ലെ സാക്ഷരതാ നിരക്ക് 70 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഷിയാമി‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 9 ആണ്. ഇത് ഷിയാമി‌പൂർ ലെ ആകെ ജനസംഖ്യയുടെ 6.92 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 48 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 45 പുരുഷന്മാരും 3 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.92 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 16.67 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
നാഷണൽ ലാർജ് സോളാർ ടെലസ്കോപ്പ്
ഇന്ത്യയിലെ ലഡാക്കിലെ മെരാക് എന്ന ഗ്രാമത്തിൽ സ്ഥാപിക്കാനുദ്ദേശിക്കുന്ന ഒരു ദൂരദർശിനിയാണ് നാഷണൽ ലാർജ് സോളാർ ടെലസ്കോപ്പ് (National Large Solar Telescope, NLST). ഇത് സ്ഥാപിക്കുന്ന സമയത്ത് (2016-ൽ) ലോകത്തിലെ ഏറ്റവും വലിയ സൗര-ദൂരദർശിനിയായിരിക്കും. ഇതിന്റെ പ്രാഥമിക ദർപ്പണത്തിന്റെ വ്യാസം 2 മീറ്ററായിരിക്കും.
അവലംബങ്ങൾ
വർഗ്ഗം:ദൂരദർശിനികൾ
സോങ് ഹ്യെ-ക്യോ
സോങ് ഹ്യെ-ക്യോ ഒരു ദക്ഷിണ കൊറിയൻ നടിയാണ്. ഓട്ടം ഇൻ മൈ ഹാർട്ട് (2000), ഓൾ ഇൻ (2003), ഫുൾ ഹൗസ് (2004), ദറ്റ് വിന്റർ, ദി വിൻഡ് ബ്ലോസ് (2013), ഡിസൻഡന്റ്‌സ് ഓഫ് ദി സൺ (2016), എൻകൗണ്ടർ (2018), നൗ, വീ ആർ ബ്രേക്കിംഗ് അപ്പ് ( 2021) എന്ന ടെലിവിഷൻ ഡ്രാമയിലൂടെയാണ് അവർക്ക് ജനപ്രീതി നേടിയത്. ഇവർ ഹ്വാങ് ജിൻ യി, ദി ഗ്രാൻഡ്മാസ്റ്റർ, മൈ ബ്രില്യൻഡ് ലൈഫ്, ദ ക്വീൻസ് എന്ന സിനിമകളിലും അഭിനയിച്ചു.
2017ൽ ഫോബ്സ് മാസികയിൽ സോങ് ഹ്യെ-ക്യോ, കൊറിയ പവർ സെലിബ്രിറ്റി ലിസ്റ്റിൽ എഴാം സ്ഥാനവും, 2018ൽ എട്ടാം സ്ഥാനവും നേടി. കിം തായ്-ഹീ, ജുൻ ജി-ഹ്യുൻ എന്നിവരോടൊപ്പം അവരെ "ദി ട്രോയിക്ക" എന്ന് വിളിക്കുന്നു, "തായ് ഹ്യെ-ജി" എന്ന മിശ്രിത പദത്താൽ മൊത്തത്തിൽ അറിയപ്പെടുന്നു. സോങ്ങിന്റെ ടെലിവിഷൻ നാടകങ്ങളുടെ വിജയം അന്താരാഷ്‌ട്രതലത്തിൽ അവളെ ഒരു മികച്ച ഹാല്യു താരമായി സ്ഥാപിച്ചു.
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ നടിമാർ വർഗ്ഗം:ദക്ഷിണ കൊറിയൻ നടിമാർ വർഗ്ഗം:ദക്ഷിണ കൊറിയൻ ചലച്ചിത്ര നടിമാർ വർഗ്ഗം:ഹാല്യു താരങ്ങൾ
ശബരിമല രാത്തവള
ശബരിമലയിൽനിന്ന് പുതിയതായി കണ്ടെത്തിയ ഒരു കുഞ്ഞൻ രാത്തവളയാണ് ശബരിമല രാത്തവള. ശാസ്ത്രീയനാമം: Nyctibatrachus sabarimalai). തവളകൾക്കിടയിൽ തന്നെ ഏറെ പ്രാചീനമായ ഇനങ്ങളാണ് രാത്തവളകൾ. ചെറിയ തവളകൾക്ക് ചെറിയ ആവാസവ്യവസ്ഥയേ ഉണ്ടാകൂ. ശബരിമല രാത്തവള പമ്പയിൽ വിരിവെയ്ക്കുന്നതിന് സമീപത്ത് ചെറിയൊരു പ്രദേശത്ത് മാത്രമാണ് കാണപ്പെടുന്നത്.
അവലംബം
വർഗ്ഗം:കേരളത്തിലെ തവളകൾ
പാസ്കൽ സോറിയറ്റ്
പാസ്കൽ ക്ലോഡ് റോളണ്ട് സോറിയറ്റ് (ജനനം: 23 മെയ് 1959) 2012 ഒക്ടോബർ മുതൽ ഫാർമസ്യൂട്ടിക്കൽ മൾട്ടിനാഷണൽ കമ്പനിയായ അസ്ട്രസെനെക്കയുടെ ചീഫ് എക്സിക്യൂട്ടീവ് ഓഫീസറാണ്.
മുൻകാലജീവിതം
ഫ്രാൻസിൽ ജനിച്ച സോറിയറ്റിന് 20 വയസ്സുള്ളപ്പോൾ പിതാവ് മരിച്ചു. തെക്ക്-കിഴക്കൻ പാരീസിലെ മൈസൺസ്-ആൽഫോർട്ടിലെ എകോൾ നാഷണൽ വെറ്ററിനയർ ഡി ആൽഫോർട്ടിൽ വെറ്റിനറി മെഡിസിൻ പഠിച്ചു. പിന്നീട് എച്ച്ഇസി പാരീസിൽ നിന്ന് എംബിഎ നേടി.
റൂസെൽ യുക്ലാഫ്
1986 ഏപ്രിലിൽ, ഓസ്ട്രേലിയയിൽ ഒരു സെയിൽസ്മാനായി റൂസെൽ യുക്ലാഫിൽ (മുമ്പ് ഫ്രാൻസിലെ രണ്ടാമത്തെ വലിയ ഫാർമസ്യൂട്ടിക്കൽ കമ്പനിയായിരുന്നു, 1997 ൽ ഹോച്ച്സ്റ്റ് എജി വാങ്ങുന്നതുവരെ) ചേർന്നു. 1996 ൽ ഓസ്ട്രേലിയയിലെ ഹോച്ച്സ്റ്റ് മരിയൻ റൂസലിന്റെ ജനറൽ മാനേജരായി. 1997 ഏപ്രിലിൽ ടോക്കിയോയിലേക്ക് മാറി.
റോച്ചെ
2006 ൽ സോറിയറ്റ് റോച്ചിൽ ചേർന്നു. 2009 ഏപ്രിൽ മുതൽ 2010 വരെ റോച്ചെ അനുബന്ധ കമ്പനിയായ ജെനെടെക്കിന്റെ ചീഫ് എക്സിക്യൂട്ടീവ് ആയിരുന്നു. 2010 ൽ റോച്ച ഫാർമ എജിയിൽ ചീഫ് ഓപ്പറേറ്റിംഗ് ഓഫീസറായി വീണ്ടും ചേർന്നു.
അസ്ട്രസെനെക്ക
2012 ആഗസ്റ്റിൽ 53 വയസുള്ളപ്പോൾ ലോകത്തിലെ അഞ്ചാമത്തെ വലിയ ഫാർമസ്യൂട്ടിക്കൽ കമ്പനിയായ അസ്ട്രസെനെക്കയുടെ പുതിയ ചീഫ് എക്സിക്യൂട്ടീവ് ആയി അദ്ദേഹം തിരഞ്ഞെടുക്കപ്പെട്ടു. 2012 ഒക്ടോബർ 1 ന് അദ്ദേഹം ഈ സ്ഥാനം ഏറ്റെടുത്തു. 2017 ജൂലൈയിൽ, സോററ്റ് ഇസ്രായേൽ ആസ്ഥാനമായുള്ള തേവ ഫാർമസ്യൂട്ടിക്കൽ ഇൻഡസ്ട്രീസിന്റെ അടുത്ത സിഇഒ ആയി മാറുമെന്ന് റിപ്പോർട്ട് ചെയ്യപ്പെട്ടിരുന്നു. എന്നാൽ ഇത് ഉടൻ നിഷേധിക്കപ്പെട്ടു.
കോണ്ട്രാസെപ്ഷൻ (ജേണൽ)
<templatestyles src="Module:Infobox/styles.css"> പ്രതിമാസ പിയർ അവലോകനം ചെയ്യപ്പെടുന്ന, പ്രത്യുത്പാദന മരുന്നുകൾ സംബന്ധമായ വിഷയങ്ങൾ ഉൾക്കൊള്ളുന്ന ഒരു മെഡിക്കൽ ജേണലാണ് കോണ്ട്രാസെപ്ഷൻ (Contraception). ഇത് എൽസെവിയർ പ്രസിദ്ധീകരിക്കുകയും 1970-ൽ സ്ഥാപിതമായതുമാണ്. അസോസിയേഷൻ ഓഫ് റീപ്രൊഡക്റ്റീവ് ഹെൽത്ത് പ്രൊഫഷണലുകളുടെയും സൊസൈറ്റി ഓഫ് ഫാമിലി പ്ലാനിംഗിന്റെയും ഔദ്യോഗിക ജേണലാണിത്. സ്ഥാപക എഡിറ്റർ-ഇൻ-ചീഫ് ഡാനിയൽ ആർ. മിഷെൽ, ജൂനിയർ ( സതേൺ കാലിഫോർണിയ യൂണിവേഴ്സിറ്റി ) നിലവിൽ കരോലിൻ വെസ്റ്റ്ഹോഫ് ( മെയിൽമാൻ സ്കൂൾ ഓഫ് പബ്ലിക് ഹെൽത്ത് ) ആണ്. ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2014-ലെ ഇംപാക്ട് ഫാക്‌ടർ 2.335 ഉണ്ട്, "ഒബ്‌സ്റ്റെട്രിക്‌സ് & ഗൈനക്കോളജി" വിഭാഗത്തിലെ 79 ജേണലുകളിൽ 23-ാം സ്ഥാനത്താണ് ഇത്.
പാസ്കൽ സോറിയറ്റ്
സ്വകാര്യ ജീവിതം
വിവാഹിതനും രണ്ട് മക്കളുമുണ്ട്. അദ്ദേഹത്തിന് മൂന്ന് സഹോദരന്മാരുണ്ട്, അവരെല്ലാം ഡോക്ടർമാരാണ്.
പുറംകണ്ണികൾ
വർഗ്ഗം:1959-ൽ ജനിച്ചവർ
പുർഖൗതി മുക്താംഗൻ,
ഛത്തീസ്ഗഡ് സംസ്ഥാനത്തെ റായ് പൂർ ജില്ലയിൽ നയ റായ് പൂരിൽ ഊപർവാര ഗ്രാമത്തിൽ പുർഖൗതി മുക്താംഗൺ എന്ന ഉദ്യാനം നിർമ്മാണത്തിലാണ്. ഛത്തീസ്ഗഡ് സംസ്കാരത്തിന്റെ ചിത്രണവും സംരക്ഷണവും ലക്ഷ്യമാക്കിയിട്ടുള്ള ഈ ഉദ്യാനം സജീകരണങ്ങളാലും പ്രകൃതിഭംഗിയാലും മഹത്താണ്.
വർഗ്ഗം:ഛത്തീസ്ഗഡിലെ ക്ഷേത്രങ്ങൾ
തൊഴിലാളിവർഗ്ഗ വിപ്ലവം
കമ്മ്യൂണിസ്റ്റ് സമൂഹത്തിലേക്കുള്ള മാനവരാശിയുടെ പരിവർത്തനത്തിൽ പ്രധാനഘട്ടമായി തൊഴിലാളിവർഗ്ഗ വിപ്ലവത്തെ മാർക്സിസ്റ്റുകൾ കാണുന്നു. മുതലാളിത്തത്തിൽ നിന്നും സോഷ്യലിസത്തിലേക്കും അവിടെ നിന്നും കമ്മ്യൂണിസത്തിലേക്കുമുള്ള വികാസ ഘട്ടത്തിൽ തൊഴിലാളി വർഗ്ഗത്തിന് നിർണ്ണായകമായ പങ്ക് വഹിക്കാൻ കഴിയുമെന്നും അവർ വാദിക്കുന്നു. മുതലാളിത്ത സാമൂഹ്യക്രമത്തിലെ ശത്രുതാത്മക വർഗ്ഗങ്ങളായ മുതലാളിമാരും തൊഴിലാളികളും തമ്മിലുള്ള വൈരുദ്ധ്യം മൂർച്ഛിക്കുമെന്നും അതിന്റെ മൂർദ്ധന്യത്തിൽ, മറ്റ് ചൂഷിത ജനവിഭാഗങ്ങളെ സംഘടിപ്പിച്ച് തൊഴിലാളിവർഗ്ഗം സാമൂഹ്യ വിപ്ലവം സംഘടിപ്പിക്കുമെന്നും അത് സമൂഹത്തെ പുതിയൊരു ഘട്ടത്തിലേക്ക് പരിവർത്തനം ചെയ്യിക്കുമെന്നും മാർക്സിസ്റ്റുകൾ വാദിക്കുന്നു.
വിപ്ലവം
ഉത്പാദനാശക്തികളുടെ വികസനത്തിന് തടസ്സമാവുന്ന ഉത്പാദനാസംബംന്ധങ്ങളെ തകര്തു സാമൂഹ്യ വികസനം സാധ്യമാക്കാനായി പുതിയ ഉത്പാദനാസംബംന്ധങ്ങളെ സ്ഥാപിക്കുന്ന പ്രക്രിയ ആണ് വിപ്ളവം. ഇക്കാലത്ത് ഏത് സമൂഹത്തിൽ ആയാലും ചൂഷണം അവസാനിപ്പിക്കുകയും എല്ലാവര്ക്കും തൊഴിലവസരങ്ങൾ സ്റുഷ്ടിക്കുകയും അതുമൂലം അവർ നമസ്കാരം ഓരോരുത്ത്പ്പിരും ഉത്ക്കുപാദിക്നകുന്ന മൗല്യം അവര്ക്ക് മാത്രം അനുഭവിക്കാനുള്ള വ്യവസ്ത്ഥ സ്റുഷ്ടിക്കുകയും ചെയ്യുന്ന സോഷ്യലിസ്ററ്റ് വിപ്ളവത്തിനാണ് പ്രസക്തി. ഇത് തോഴിലാളിവര്ഗത്തിന്റെ നേത്റുത്വില് മാത്രമേ സാധ്യമാവൂ. ്റ്ുംും
ജനകീയ ജനാധിപത്യം
മുതലാളിത്വ വ്യവസ്ഥ പൂർണമായി വളർന്നു സോഷ്യലിസ്റ്റ് വിപ്ളവം നടത്താനാകാത്ത പ്റാങ്മുതലാളിത്തത്തിന്റെ ക്ഷീണിതമാകാത്ത ഉത്പാദനാസംബംന്ധങ്ങൾ നിലനിൽക്കുന്ന പ്രദേശങ്ങളിൽ ആദ്യ ഘട്ടമായി ഭൂപരിഷ്കരണം തുടങ്ങിയ ജനാധിപത്യ വിപ്ളവം തോഴിലാളി വർഗ നേത്റുത്വിൽ കർഷകരെ സഖ്യകക്ഷിയായ നയിച്ച് സമരമുറകൾ നടപ്പാക്കി ഭൂപ്റഭുത്ത്തവം /കുത്മുതകമുതലാളിത്വം/സാമ്രാജ്യത്വ എന്നിവ എതിർക്കുന്ന എല്ലാവരും കൂടി നടത്തുന്ന വിപ്ളവം ആണ് ജനകീയജനാധിപത്യവിപ്ളവം. കാലക്രമേണ ഇത് സോഷ്യലിസ്റ്റ് വിപ്ളവത്തിലേക്ക് എത്തിക്കും.
തൊഴിലാളിവർഗ്ഗ സർവ്വാധിപത്യം
സോഷ്യലിസ്റ്റ് വിപ്ളവത്തിലേക്ക് നയിച്ച ചൂഷണാരഹിതമായ വ്യവസ്ഥ നിലനിർത്താൻ പ്റതിജ്ഞാബദ്ധരായ തോഴിലാളി വര്ഗം ആ വ്യവസ്ഥയെ തകിടം മറിക്കാൻ പ്റയത്നിക്കൂന്ന എല്ലാ ചൂഷകരെയും അടക്കി മരിക്കുന്നതിനു അതേ സമയം സോഷ്യലിസ്റ്റ് നീതിശാസ്ത്റം നടപ്പാക്കുന്ന ജനാധിപത്യ ഭരണകൂടമാണ് തോഴിലാളിവര്ഗ സർവ്വാധിപത്യം. മറ്റെല്ലാ ഭരണകൂടങ്ങളും ചൂഷണം നിലനിർത്താൻ സർവ്വാധിപത്യം ആയിരുന്നു അതിനെതിരെ ചൂഷണം ഇല്ലാതാക്കുന്ന ഭരണകൂടമാണ് തോഴിലാളിവര്ഗ സർവ്വാധിപത്യം ്കാൻ
സോഷ്യലിസ്റ്റ് പരിവർത്തനം
എല്ലാവരും അവരവരുുടെ കഴിിവു അനുസരിച്ച്ച് ശ്റ്മി്രമിക്കുകയും അതിന്റെ പൂര്ൺ ഫലവും അവരവര്ക് ലഭ്യമാക്കുകയും ചെയ്യുന്ന വ്യവസ്ത്ഥ നേടിയെടുക്കാ്കാനായി ആ പ്റ്രദേശത്തിന്റെ പ്റത്യേകത അനുസരിിച്ച് വേണ്ട നടപടികൾ സ്്വീ്വീകരിക്കുകയും കാലക്റ്രമേണ സോഷ്യലിസത്തിലേക്ക് പരിവര്ത്‍ത്തനം നടത്തുകയും ചെയ്യുന്ന പ്റക്റ്ി്റി.
സൈനബ് ബിൻത് ഖുസൈമ
സൈനബ് ബിൻത് ഖുസൈമ (Arabic:زينب بنت خزيمة ) ജനിച്ചത് 595 എഡി സൗദി അറേബ്യയിലെ മക്കയിൽ. ഇസ്‌ലാമിക പ്രവാചകനായ മുഹമ്മദിന്റെ അഞ്ചാമത്തെ ഭാര്യയായിരുന്നു. അവരുടെ ദരിദ്രരോടുള്ള അനുകമ്പയും സഹാനുഭൂതിയും കാരണമായി ഉമ്മുൽ മിസ്ക്കീൻ(ദരിദ്രരുടെ ഉമ്മ) എന്ന് അവർ അറിയപ്പെട്ടിരുന്നു. അവരുടെ പിതാവ്   ഖുസയ്മ അൽ -ഹാരിത്  ആണ്.മരിച്ചത് സെപ്റ്റംബർ മാസം 625 എഡി സൗദി അറേബ്യയിലെ മദീനയിൽ ആണ്‌. നബി തങ്ങൾ ജനാസ നിസ്കരിച്ച ഏക ഭാര്യ ആണ്‌.
വർഗ്ഗം:മുഹമ്മദ് നബിയുടെ ഭാര്യമാർ വർഗ്ഗം:സ്വഹാബി സ്ത്രീകൾ വർഗ്ഗം:അപൂർണ്ണ ജീവചരിത്രങ്ങൾ
ഗിയാന്യാർ റീജൻസി
ഇന്തോനേഷ്യയിലെ ബാലിയിലുള്ള ഒരു റീജൻസിയാണ് ഗിയാന്യാർ റീജൻസി (കബൂപതെൻ). 368 ചതുരശ്രകിലോമീറ്റർ വിസ്തൃതിയുണ്ട് ഈ റീജൻസിക്ക്. ഇത് ബാലിയിലെ ഏറ്റവും ജനസാന്ദ്രത യേറിയ രണ്ടാമത്തെ ജില്ലയാണ് (ബഡുങ്ങ് ജില്ലയാണ് ഒന്നാമത്). 470,447 ആണ് ഇവിടത്തെ ജനസംഖ്യ. ഗിയാന്യാർ തന്നെയാണ് റീജൻസി തലസ്ഥാനം. 480,447 ജനങ്ങളെ 2011 ഏപ്രിലിൽ നടന്ന സിവൽ രെജിസ്ട്രി സർവ്വേ പട്ടികപ്പെടുത്തിയിട്ടുണ്ട്. ഇതിൽ 469,929 പേർ ഹിന്ദുക്കളാണ്.
ബാലി ദ്വീപിലെ മദ്ധ്യഭാഗത്തായാണ് ഗിയന്യാർ റീജൻസി സ്ഥിതിചെയ്യുന്നത്. ഡെൻപസർ നഗത്തിൽ നിന്ന് 33. കിലോമീറ്റർ അകലെയാണ് ഗിയാന്യാർ റീജൻസി സ്ഥിതിചെയ്യുന്നത്. ഗിയാന്യാർ നഗരമാണ് ഗിയാന്യാർ റീജൻസിയുടെ ജില്ലാ തലസ്ഥാനം.
ഗിയാന്യാർ റീജൻസിയിലെ ഉബുദ് പട്ടണം കലയുടെയും വിനോദസഞ്ചാരത്തിന്റെയും കേന്ദ്രമാണ്. ബാലിയിലെ ചിത്രകലയുടെയും ശില്പകലയുടെയും ആസ്ഥാനം ഗിയാന്യാർ റീജൻസിയാണെന്ന് പറയാം.
കോണ്ടോട്ടലുകളുടെയും അപ്പാർട്ട്മെന്റുകളുടെയും നിരോധനം
ബാലിയിലെ ഏറ്റവും ധനസമ്പന്നമായ റീജൻസികളാണ് ബഡുങ് റീജൻസി, ഡെൻപസർ, ഗിയാന്യാർ റീജൻസിഎന്നിവ. ഇവയുടെ ധനത്തിന്റെ ഭൂരിഭാഗവും വിനോദസഞ്ചാരത്തിൽ നിന്നാണ് ലഭിക്കുന്നത്. 2012 ഫെബ്രുവരിയിൽ ഗിയാന്യാർ റീജൻസിയിൽ പുതിയ കോണ്ടോട്ടൽ (കോണ്ടോമിനിയം ഹോട്ടൽ) കളുടെയും അപ്പാർട്ട്മെന്റുകളുടെയും നിർമ്മാണം നിരോധിച്ചു. എന്നാൽ ഇവ വിനോദസഞ്ചാരികളുടെ ഇടയിൽ വളരെ പ്രചാരമുള്ളവയായിരുന്നു. ബഡുങ് റീജൻസിയിലേക്കാളും ഡെൻപസറിലേക്കാളും ഇവിടെ ഇവയ്ക്ക് വിനോദസഞ്ചാരികളിൽനിന്ന് വലിയതോതിലുള്ള ആവശ്യം ഉയർന്നിരുന്നു. എന്നിട്ടു ഗിയാന്യാർ റീജൻസി നിരോധനത്തിനായുള്ള തീരുമാനമെടുത്തു. ഇത് ഇവിടെയുള്ള ലോക്കൽ സംരംഭകരെ സംരക്ഷിക്കുന്നതിനായിരുന്നു.
വിനോദസഞ്ചാരം
നഗരത്തിന്റെ വടക്ക് സ്ഥിതിചെയ്യുന്ന പുര ഡാലെം എന്ന അമ്പലം വിനോദസഞ്ചാരികളുടെ പ്രധാന ആകർഷണമാണ്. ഗിയന്യാർ റീജൻസിയിൽ പ്രകൃതിഭംഗി പ്രദാനം ചെയ്യുന്ന കാർഷിക മേഖലയുണ്ട്. ഇവിടെ അനേകം കാർഷിക പ്ലാന്റേഷനുകളും പ്രവർത്തിക്കുന്നു. മണൽ ശില്പങ്ങൾ നിർമ്മിക്കുന്ന പ്രധാനപ്പെട്ട ഗ്രാമങ്ങളാണ് ബടുബുലാൻ, സിങ്കപ്പടു എന്നീ ഗ്രാമങ്ങൾ. സെലുക്ക് ഗ്രാമം സ്വർണ്ണംകൊണ്ടും വെള്ളികൊണ്ടും നിർമ്മിക്കുന്ന ആഭരണങ്ങൾക്ക് പ്രസിദ്ധമാണ്. ബടുവൻ, ഉബുദ്എന്നീപട്ടണങ്ങൾ ചിത്രകലയ്ക്ക് പേരുകേട്ടതാണ്.
നഗരഭരണം
റീജൻസി ഏഴ് ജില്ലകളായി വിഭജിക്കപ്പെട്ടിരിക്കുന്നു. ഇവ കെകമാടൻ എന്ന് അറിയപ്പെടുന്നു. താഴെക്കാണുന്ന ജില്ലകളുടെ പട്ടിക 2010 ലെ കാനേഷുമാരി അടിസ്ഥാനപ്പെടുത്തിയുള്ളതാണ്.
ഗിയന്യാർ റീജൻസിയുടെ സിവിൽ രജിസ്റ്റർ പ്രകാരം ഇവിടെ 480,447 പേർ താമസിക്കുന്നു. ഇവയിൽ 2012 ലെ കണക്ക് പ്രകാരം 97.8% ഹിന്ദുക്കളാണ്.
കെരമാസ് ബീച്ച്
ബ്ലബൗത്ത് ജില്ലയിലാണ് കറുത്ത മണൽ നിറഞ്ഞ കെരമാസ് ബീച്ച്. കെരമാസ് ബീച്ചിൽ അനേകം അന്താരാഷ്ട്ര സർഫിങ്ങ് മത്സരങ്ങൾ നടക്കാറുണ്ട്. ഇവിടെ വളരെ പരിമിതമായ റോഡ് സൗകര്യങ്ങൾ മാത്രമേയുള്ളൂ. പാർക്കിംഗ് സ്ഥലങ്ങൾ ഇല്ല. 18-29 ജൂൺ 2013 ൽ കെരമാസ് ബീച്ചിൽ അസോസിയേഷൻ ഓഫ് സർഫിങ്ങ് പ്രൊഫഷണൽസിന്റെ 2013 മെൻസ് വേൾഡ് ചാമ്പ്യൻഷിപ്പ് ടൂർ ഷെ‍ഡ്യൂൾ ഉണ്ടായിരുന്നു.
കായികം
ബാലി യുണൈറ്റഡ് എന്ന ഫുട്ബോൾ ക്ലബ്ബിന്റെ കേന്ദ്രം ഇവിടെയാണ്. ഇത് ലിഗ 1 ൽ കളിക്കുന്നു. ഈ ടീം ഈസ്റ്റ് കലിമന്താനിലെ സമരിന്റയിൽ നിന്ന് ബാലിയിലെ ഗിയാന്യാറിലേക്ക് മാറ്റപ്പെട്ടതാണ്. ബാലിയുണൈറ്റഡിലെ പ്രധാന കമ്മീഷണറായ ഹർബിയാൻസ്യാഹ് ഹനഫിയാഹ് സ്വയം താത്പര്യമെടുത്ത് ഈ ടിമിന്റെ പേര് മാറ്റുകയും ഇവിടേക്ക് സ്ഥലം മാറ്റം നടത്തുകയും ചെയ്തു. ഇന്തോനേഷ്യയിലെ എറ്റവും ഉയർന്ന ലെവലിലെ ഫുട്ബോൾ മത്സരത്തിൽ ബാലിയിൽ നിന്ന് പ്രതിനിധികളില്ലാതെവന്നതുകൊണ്ടാണ് ഇങ്ങനെ ചെയ്തതെന്നാണ് അദ്ദേഹം വിശദീകരിച്ചത്. മസമരിന്റയിലെ ലോക്കൽ ആരാധകർ പുസമാനിയ ബോർണിയോ എഫ്. സി. യെയാണ് ഈ ടീമിനേക്കാൾ പിൻതുണയ്ക്കുന്നത് എന്നതാണ് ഈ പേരുമാറ്റത്തിനും സ്ഥലം മാറ്റത്തിനുമുള്ള മറ്റൊരു പ്രധാന കാരണം.
പുറം കണ്ണികൾ
വർഗ്ഗം:ബാലിയിലെ പ്രധാന സ്ഥലങ്ങൾ വർഗ്ഗം:ബാലി
ശ്രീവിദ്യ രാജൻ
ഭാരതീയ വായുസേനയുടെ പൈലറ്റും കാർഗിൽ യുദ്ധത്തിൽ പങ്കെടുക്കുന്ന ആദ്യത്തെ വനിതാ പൈലറ്റുമാണ് ഫ്ലൈറ്റ് ലെഫ്റ്റനന്റ് (റിട്ട.) ശ്രീവിദ്യ രാജൻ. കരസേനയിലെ ഉദ്യോഗസ്ഥനായ പിതാവും സ്കൂൾ അധ്യാപികയായ മാതാവിന്റെയും 4 മക്കളിൽ ഒരാളായി പാലക്കാട് തത്തമംഗലത്ത് ജനിച്ചു. ബിരുദാനന്തര ബിരുദത്തിനുശേഷം ഗുഞ്ചൻ സക്സേന ഉൾപ്പെടെയുള്ള 25 വനിതാ പൈലറ്റുമാരിൽ ഒരാളായി 1994 ൽ വായുസേനയിൽ ചേരുകയും ചെയ്തു. ഗുഞ്ചൻ സക്സേന: ദ കാർഗിൽ ഗേൾ എന്ന പേരിൽ സിനിമ പുറത്തിറങ്ങിയതോടെ വിവാദങ്ങൾ തുടങ്ങുകയായിരുന്നു.ശ്രീവിദ്യ രാജനല്ല; ഗുഞ്ചൻ സക്സേനയായിരുന്നു യുദ്ധരംഗത്ത് പ്രവർത്തിച്ച ആദ്യ വനിത എന്ന വിഷയത്തിൽ വിവാദങ്ങൾ ഉണ്ടാകുകയും ഗുഞ്ചനല്ല ശ്രീവിദ്യയാണ് കാർഗിൽ യുദ്ധരംഗത്ത് പങ്കെടുത്ത ആദ്യ പൈലറ്റ് എന്ന് ഇവർക്കൊപ്പം പരിശീലനം നേടിയ വിങ് കമാൻഡർ (റിട്ട.) നമ്രത ചാണ്ടി അഭിപ്രായപ്പെടുകയും ചെയ്തു.
അവലംബം
വർഗ്ഗം:സ്ത്രീകൾ വർഗ്ഗം:വൈമാനികർ വർഗ്ഗം:പാലക്കാട് ജില്ലയിൽ ജനിച്ചവർ
മനുഷ്യ ശരീരം
ലഘുചിത്രം| മുതിർന്ന സ്ത്രീ (ഇടത്), പുരുഷ (വലത്) മനുഷ്യശരീരങ്ങൾ. വെൻട്രൽ (മുകളിൽ), ഡോർസൽ (ചുവടെ) വീക്ഷണകോണുകളിൽ ഉള്ള ഫോട്ടോ. ശരീരഘടന കാണിക്കുന്നതിനായി സ്വാഭാവികമായി ഉണ്ടാകുന്ന പ്യൂബിക്, ശരീരത്തിലെയും മുഖത്തെയും രോമങ്ങൾ എന്നിവ മനഃപൂർവ്വം നീക്കംചെയ്‌തിരിക്കുകയാണ് ഒരു മനുഷ്യന്റെ ഘടനയാണ് മനുഷ്യശരീരം. വിവിധതരം കോശങ്ങൾ ചേർന്ന് ടിഷ്യൂകളും അവയവ സംവിധാനങ്ങളും സൃഷ്ടിക്കുന്നു. അവ മനുഷ്യ ശരീരത്തിന്റെ ഹോമിയോസ്റ്റാസിസും വയബിലിറ്റിയും ഉറപ്പാക്കുന്നു.
ആരോഗ്യ വിദഗ്ധർ, ഫിസിയോളജിസ്റ്റുകൾ, ശരീരശാസ്ത്രജ്ഞർ എന്നിവരാണ് ശരീരത്തെക്കുറിച്ച് പഠിക്കുന്നത്. ചിത്രകാരന്മാർ മനുഷ്യരൂപങ്ങൾ വരക്കുന്നതിന് ശരീരത്തെക്കുറിച്ച് പഠിക്കാറുണ്ട്.
കോമ്പോസിഷൻ
മനുഷ്യ ശരീരം ഹൈഡ്രജൻ, ഓക്സിജൻ, കാർബൺ, കാൽസ്യം, ഫോസ്ഫറസ് എന്നിവയുൾപ്പടെയുള്ള മൂലകങ്ങൾ അടങ്ങിയതാണ്. ഈ മൂലകങ്ങൾ ട്രില്യൺ കണക്കിന് സെല്ലുകളിലും ശരീരത്തിലെ സെല്ലുലാർ അല്ലാത്ത ഘടകങ്ങളിലും വസിക്കുന്നു.